
KI KTIEN KHMAT. 

Ha ngi ki Minister jong ka Balang, ym don 
da kawei pat kaba lah ban pynpait dohnud, 
kaba lah ban pynkthang mynsiem, nalor kata 
kaba ngin iohi ba ka SEION KA LA KYLLA 
DUK SAT. Ka la kylla duk sat ha ka mynsiem 
KA JINGMANE BLEI, ka la kylla duk sat ha 
ka mynsiem KA JINGSHAKRI KTIEN BLEI. 
Ka la kylla duk sat ha ka mynsiem KA JING- 
1ALAP IA KA GOSPEL. Ka la kylla duk sat 
ha ka mynsiem KA JINGKYRSHAN IA KA 
KAM U BLEI. Ka la kylla duk sat ha ka myn- 
siem KA JINGIAIEIT. Hooid, ka lah ban long 
kaba riewspah ha kawei ne ar ne ha baroh na ki- 
tei haneng, hynrei lada ka long kaba la kylla duk 
sat HA KA BOR BLEI BA SHISHA, ngi lah 
ban khot ia ka, KA SEION KABA SHIT RUH 
EM KHRIAT RUH EM. KA donkam shi- 
syndon ban kylla ka bamut ha ka dewmet bad 
ka dpei, bad BAN DUWAI. 

Ki Balang mynta ki long kumba ong u 
General Booth: “Ka Balang kaba khlem U 
Mynsiem Bakhuid, Ka Niam Khristan kaba 
khlem U Khrist, Ka Jingmap kaba khlem ka 
jingkylla ka bamut, Ka Jingpynim kaba khlem 
kajingkha arsien, Ka Jingsynshar jingpyniaid 
kaba khlem Blei, Ka Bneng kaba khlem ka 
dujok” 

Dei ha kaba kum kane ka jingsngew kaba 
ngam jylliew, ha kaba kum kane ka jingshem 
mynsiem kaba jur, bad ha kaba kum kane ka 
jingiohi kaba triem bad kaba shyrkhei, la 
thoh ia kane ka kot— KA JINGDUWAI. 

La kyrpad rit ia ki nongpule ba kin nym 
sngew ei ei haba ki shem ia ki ktien kiba kham 
eh kham khor, kiba sngew kumba siat iano-re- 
iano. U nongthoh um lah khlem da ong ruh 
qa ka bynta kiba bun ki byn ta bad ki jingkren 
ba la shim kylliang na kiwei pat, ia kiba la 
kdew ia ki nongkren, bad don ruh kiba um lah 
shuh ban kynmaw ia ki nongkren. U sngew* 
nguh ruh ia u Rev. T. Rodborne uba la ai 
jingmut ban pynbha ia ki bynta hangne bad 
hangtai, uba la thoh ruh ia ki Ktien Khmat 
kum ka jingpynshlur ia u nongthoh kumjuh 
ia ki nongpule. 

U Nongthoh u la ai sngewbha ia kane 
ka kot JINGDUWAI badiaka jingmih na ka 
sha ka kam U Trai ha Mikir Hills kum ka 
JINGKYNMAW IA KA JINGTREI JONG U 
HA RI MIKIR. Ka Presbytery Mikir kaba 
la Iona ha ka Balang Langkekang, 7-9 Febr. 
1969 ka la pdiang, ia kane ka jingtyrwa da 
kaba sngewnguh, bad ka la iakut ban phah 
shon bad pynmih ia ka. 


Umpanai 

1. 3. 1969. 


G. R, Sancley 



K.A TIEN KHMAT. 

Ka Subject “JINGDUWA1” ka long ka 
mynsiem hi jong u khristan. Ban long khristan 
ka mutbanduwai. Kajingduwai ka long ka 
Iyer jingring bad jingpynhiar mynsiem jong ki 
briew U Blei. Ngim don kot Khasi ba la thoh 
shaphang kane ka Subject. Nga sngewbha shi- 
katdei eh ban iohi ia kane ka jingpyrshang u 
nongthoh ban buh beit bad ryntih ia ki mat 
jong ka Subject ha kata ka rukom ba baroh kat 
kiba pule bad minot ia ka kin ioh ka jingmyntoi 
bym lah ong shuh. Nga la pule bha ia ka shuwa 
ban phah shon, naduh sdang haduh kut. Nga la 
ioh jingmyntoi na ka bad nga pynshlur ia baroh 
kiba kwah ban sngewthuh shuh shuh shaphang 
kajingduwai bad ka bor jongka banpynioh iaka 
na ka bynta ia lade bad recommend ruh ia ka 
sha ki paralok. 


(Rev.) T. Rodborne 
21 . 10 . 1968 . 

LYNNONG I 


KAEI KA JINGDUWAI ? 

Kajingduwai ka long ka jingainguh .jong 
ngi ha U Blei, da kaba pynpaw ia kaei kaba 
ngi kwah, kaba donkam eh, kaba da dei hok 
ban ioh, hynrei kata kan long da ka jingngeit 
bad ka jingshaniah lut jong ngi, ha kaba U 
Khrist marwei Un long U Nongiasaid 1cm jong 
ngi. Kane kan ialam ia ngi sha ka jingiaroh 
bad ka jingpyndonburom ia ka jingisynei, ia ka 
jingshisha bad ia ka bor U Blei (Ma:h 6:6, 
Ioanis 1 6:23,2 ■>’, 26). Ka .imduwai jong ngi ka 
lah ban long kaba kren jam re kaba jar jar, 
kaba shu mui shu pyrkhat ne kaba la thoh la 
pynkhreh lypa. Ka lah ban long kaba teng 
tengnekaba lch 1 hlem da pud. Ka lah ban 
long haba marwei ne haba bun briew. Ka jing- 
duwai jingkyrpad ka lah ban long tang na ka 
bynta ia lade ne na ka bynta kiwei pat. Ka lah 
ban long na ka bynta b in iohi ei ei ne ban ioh 
ka jingiarap tan iada ne ban pyrkvnriah ia kaba 
snievv na ka jingim (I Tim. 2:1,2). Ka jingkhot 
kyrpad jong ngi ka dei ban long beit sha U Blei 
hi (Psalm 50:15), bad kat kumba ngi la dei 
ban duwai na ba bynta ia lade ngi la dei rah 
ban duwai na ka bynta jong kiwei ruh ( lak. 5 - 
16), kan bha ruh ban duwai man ka sngi (Ko!> 
4: 12,) duwai da kaba shisyrtap ka dohnud 

(Psalm 17:1) da ka jingngeit (Jak 5: 15), da ka 
jingkylla ka bamut (Psalm 66: IS; Jer. 36: 7), kan 
long ruh lem bad ka jingiarap U Mynsiem 
Bakhuid (Rom 8:26). 

Ka jingduwai, haba shim ia ka katba kum ka 
jingmut ha ka ktien Hebru la ong ba ka mut-Ka 
jingapil, ka jingiasyllok lang, ka jingiasaid bajur, 
ha kaba ngi buh ia ki jingdonkam jong ngi bad 
jong kiwei ruh haUBlei Uba long U Nongbishar, 
da kaba kyrpad ia U, da kaba kyang ia ka 
jingsngew jingsngap jong U. Haba ngi duwai 
ha U Blei, ngi ioh ki jingkyrkhu jingaiei ba bun 
jait na U Blei. U Jisu Khrist hi U long ka 
nuksa kaba khraw jong ki riewhok bad jong kiba 
la jied; U la hikai ia ngi ban duwai, bad U la 
iathuh ia ngi da kaba ngi leh kumta ngi pyndon- 
burom ia U Blei, bad ngi ring sha lade ia ka 
jingsngewlem bad ka jingsngew isynei U Blei. 

Ka jingduwai ka long kata kaei kaei kaba 
ngi iohi kum ka bym da donkam, bad ka bym 
lah ban long kam, hynrei ka long kaba tikna bha 
ba ka donkam, bad kaba lah ban long kam. Ym 
don da kawei pat ka jingpynmyllien kaba 
itynnad, kaba shongkun ha ki kam ba kynja 
mynsiem nalor ka jingduwai. Ka dei ka rukom 
kren ba palei ba ki rymmiangshyntur barit jong 
ngi ki ioh ban leh, hynrei ki long ki ktien kiba 
sfapngnia kiba lah ban poi sha Uta Uba shong 
ha jrong tam eh. Kalong kaba donkam eh ia 
nno uno u new tymmen bariewblei lane ia i khun- 



3 


lung iba dang sdang kren ban duwai. Ka dei 
ka jingsahprek kaba shikhyllipmat Jiynrei 
kaba lah ban sah dien sah dak junom. Ka 
kdew janai ia ka jingngeit bad ia ka jingialeh 
kaba jur jong ka jingngeit. Ka long ka jingia- 
lehkai ba sngewtynnad kaba mihsyep mihsyar, 
hynrei kaba dawa ia ka jingseibor lut bad ia 
ka jingpyndem ngon ia lade. Ha kawei ka 
rukom ka long kum ka jingiashem kaba 
phylla bad kaba dap kyrhai ia ka jingdon 
U Blei, katba ia u bymman la teh la khum 
ia u ha kyndong. Lah ban khot ia ka ka jing- 
phla shem mynsiem ba riewblei hynrei kaba ia- 
milai lang bad ka jingsngewphieng sngewngiew 
ba maian. Ha u riewsniew bad u bym ju 
mlien ka long kum ka jingphylla ka bym lah 
ban batai, kaba pynbor ia u ban ngeit bad 
ban pdiang ba don ei ei sha lyndet jong ka. 
Uwei u riewduwai u ong, “Ngim nang wat tang 
ban duwai, hynrei U Blei hi U kloi ban pyndap 
ia ki jingduna baroh” 

Ia ka jingduwai ngi lah ban pynia- 
bynta ia ka kumne : KA JINGIASYLLOK BA 
MARKHMAT BAD U BLEI, KA JINGIA- 
ROH PYNDONBUROM IA U BLEI, KA 
JINGPHLA BA KYNJA MYNSIEM, KA JING- 
KYRPAD, KA JINGIASAIT, KA JINGAITI 
LUT IA LADE, KA JINGAINGUH, KA 
JINGKYRKHU. Ka jingduwai ka long ka 
LYER PYNGAD khristan, kaba dap da ki 
ktien jingsngewkynduh. Ka dei ka mynsiem 

bad ka jingim khristan. Haba ngi duwai ngi 
ioh ia ka por ba suk, kaba sngewshngiam bad 
kaba thiang tam ha ka jingim kaba man la ka 
sngi. U Samuel Chadwick u la thoh kumne: ‘‘U 
Soitan um sheptieng iano iano ruh lait tang ia 
ka jingduwai, um don jingsheptieng ia kito ki- 
ba pule Bible, kiba trei kam Blei, kiba mane 
Blei khlem ka jingduwai. U rkhie sngewbha 
ha ki jingtrei minot jong ngi, u niewbein ia 
ka jingstad jong ngi, hynrei u khynniuh haba 
ngi duwai.’* 

Nga kynmaw kyndiang ia ka jingjia kaba 
shyrkhei ha ka iing ka sem jong nga ha u bnai 
March ka snem 1957. U Soitan u la tur roit 
roit ban ioh nguid lylli ia nga. Ha ka jingpisa 
mynsiem kaba jur, ha ka jingjawummat, ka 
jingshah jingit, ka jingialeh kaba jur, nga la 
kyang jam ha U Blei. U Soitan u la phet, ka 
jingdum ka la kylla jingshai, ka jingiam ka 
la kylla jingkmen. Nga ia iathuhkhana ha ka 
sngi U Trai kaba bud shaphang ba ka miet 
ka wan bad ka step ruh ka wan, Ka jing- 
kmen ka wan mynstep. Uwei u khristan u 
phla bad u ong ba haba u duwai um don 
mon satia, hynrei ynda u la laleh jur bad u la 
don hajan U Blei u ong ba um kwah shuh 
ban mih nangta. Ngi dei ban long kiba lah 
ban pyndem . hit ia la ka mon sha kane ka kam 
ba bha. Ngi dei ban ai por bad ban buh nyng- 
kong ia kane ka jingduwai ha shuwa ki kam jong 
ngi baroh wat la ngi long ki briew kiba bun- 
kam tam ha ka pyrthei. Ka thma bad ka jing- 

ialeh jong ngi ka long kaba jur pyrshah ia ka bor 
jingsniew ba kynja bneng. Ngi iohi ruh byllai 
ia ki para mynsiem ba la shah teh shah khum 
ha u byinman. Ngi dei ban beh ne ban teh 
ia uta u briew uba khlain bor tarn ha kane ka 
pyrthei. U Arthur Wallis u thoh — “Ngi lah ban 
long ki briew kiba kynja mynsiem, kiba ju du- 
wai, kiba shlur kiba don ka mon ban kut jing- 
mut ban leh ia kaba bha, kiba la ioh ka bor 
ban pynjot pynpra wat ia ka kut ba skhem u 
Soitan, hynrei lada ngim shemphang ia ka bor 
kaba khraw kaba maian bad kaba rieh jong ka 
jingduwai, uta uba donbor u lah ban phai pat 
sha ngi bad ban beh ia ngi shabar na U Blei 
hi”. 



LYNNONG.— 2 

KA JINGDUWAI KA LONG KUM KAEI ? 


la ka jingduwai lah ban pyniasyriem ia ka 
ha kiba bun ki rukom. Kine hamm ki long katto 
katne kiba ngi lah ban pynshisha ia ka jingia- 
syriem jong ka jingduwai. 

Ka jingduwai ka long kum u SHABI jong 
ki khristan. U SHABI ban plie ia ka bneng, U 
Shabi ban plie ia ka khet U BLEI, U Shabi ban 
plie ia ka Synduk ki jingkyrkhu ka bneng. U Jisu 
Khrist hi U hikai da kaba ong, “Ha khmih nga 

la ai ka bor ha phi ‘‘Namarkata to pan te 

yn sa ai ha phi, to wad te phin sa shem, to tied 
te yn sa plie ia phi" (Louk 10: 19; Math. 7: 7). 
U khristan uba la ioh ban bat ia une u shabi u 
long uba lah ban shaniah, u don ruh ka jing- 
ngeit, ba lada un plie ia ka bneng un shem ha 
bneng ia kiei kiei kiba khraw bad kiba phylla, ia 
ka khet U Blei, ia ki Angel bneng, ia ka jingsuk 
jingkmen ha bneng. U lah ban rung sha ka khet 
U Blei, ban leit hajan U Blei ka bneng bad ka 
khyndew ban iasyllok bad ban iakren bad U. 
Da ujuh u shabi u lah ban .plie ia ka synduk ki 
jingkyrkhu bad ki jingaiei ba dap biang U Blei, 
bad jong U Jisu Khrist Uba U Trai. Hangta U 
Blei U buh tyngkai ia ka spah bneng bad ki jing. 
kynshew ba la buhrieh, na ka bynta kita baroh 
kiba ngeit bad kiba shaniah ha U. Kiba ngeit 

baroh ki dei ban don une u shabi U Blei; lada 
kim pat don ki dei ban wad ha ban da shem. Ha 
ka jingshisha ia kajingduwai ym don jingeh ban 
shem ia ka. Uta u Napoleon bakhraw shisien u 
la ai hukum ia la ki shipai ban pynpait da kaba 
siat ia u thah bad ka ior; u la ong, “siat sha 
neng*’, kumta ki la siat shaneng, bad kita ki tun- 
fhah ki la pait bad ki la tuid sharum, bad ki la 
rong noh ia ki nongshun baroh. Donkam ban 
pynher la ki jingduwai shaneng bad ki jingkyr- 
khu kin tuid sharum sha ka jingim jong ngi. Ha 
ka sngi kaba nga la mih ban wan shimti ia ka 
kam ban trei shapoh Mikir Hills, hapoh ka Jeep, 
nga la pyrkhat ngan leh aiu hangta haba nga 
long u briew u bym don ei ei ruh, bad nga ngeit 
ba ka Synod ruh kan nym lah ban ai shibun ka 
jingiarap hangta. Nga la duwai marwei, bad yn- 
da poi ha kawei ka Gate, uwei u rangbah u la 
rung hapoh ka Jeep, bad u la tyrwa ban iarap 
sawphew tyngka shibnai ia kawei na ki skul ha- 
poh Mikir Hills. Kumta, tied te yn sa plie ia phi. 

Ka jingduwai ka long ruh kum ka JING- 
MLIEN KABA DONBURpM jong u khristan. 
Haba la mlien ym sngewsuk khlem da leh, haba 
la mlien ka wan hi khlem da mut, haba la mlien 
ka long kaba suk eh ban pyndep ia kata ka 
kam; hynrei ka jingduwai kaba long ka 
jingmlien kam dei eh tang ban pyndep rukom 
kumta; namar ka long ka jingmlien kaba don* 
burom. Ka long kumta bad u Daniel uba jU 
duwai lai sien shisngi, wat hapoh krem ki 

sing ruh. Kam shong eh ruh ha ki rut ki 
ain jong ka jingduwai, ka shong ha ka jing- 
mlien kaba mill bad kaba kynshoit napoh 
ka dohnud. ‘ U Epaphras, uba long uwei na 
phi, u shakri U Jisu Khrist, u ai khublei ia 
phi, u da ialeh ha la ka sngi, na ka bynta 
jong phi ha ki jingduwai jong u...’\ U Trai 
Jisu ruh Uba la mlien ia kane ka kam na- 
mar la ong ka jingrwai, “Sha lum U leit 
kiew bunsien, Ban khot kyrpad i’U Trap. 

La ong ba la don kawei ka jaka tong 
urn kaba dei ban shu pom. Te kawei ka 
kynthei ka bym ju mlien, ka la ialeh shi- 
tora ban pom, hynrei kam lah ban ioh um. 
Uwei 11 rangbah uba la ju mlien u la wan, u 
la pom bad u la ioh kyrhai ka um ban dih 
bad ban rah sha ling. Ngi dei ban pyn mlien 
ha ka jingduwai, bad ba ka jingduwai kan 
long ka jingmlien jong ngi, khnang ba ngin 
ioh ia ki umpohliew ka jingkyrkhu U Blei. 


Ka jingduwai ka long kum ka UMJER 
MYNSTEP. U nongrwai Salm u ong, ‘ Ah 
U Blei, Me long U Blei jong nga, dang step 
ngan wad ia Me'* (Psalm 63 : 1). U Robert 
Murray McCheyne u ong kumne, *Nga dei 
ban duwai my n step, ha shwa ba ngan ichi 
iano iano... U Khrist U la mihpat dang step 
bad U la leit sha ka jaka kynjab. Wat ka 
jingduwai shi-Iing ka lah ban duh la ka bor 
bad ka jingthiang jong ka, hynrei ha ka 

jingduwai ba marwei ba jar jar ka mynsiem 
ka long bunsieo jai jai, ka long kaba bha 
eh ban iashem nyngkong ia U Blei, ban 
iohi nyngkong ia ka khmat jong U, bad ban 
pynjan ia lade hajan jong U, ha shwa ba 
ngan iajan bad kiwei pat. Ha ka jingjar- 
jar jong ka miet bad ka step, ka umjer ka 
hap ha ka dohnud jong kito kiba thcang ia 
ka. Ha kajuh ka Salm ba la kdew haneng la 
ong, “Ka mynsiem jong nga ka sliang ia Me, 
ka doh jong nga ka sngewkynmaw ia Me, 
ha ka ri kaba ryngkhiang, kaba shitom bad 
ka bymdon urn.” Ki briew kiba lah ban leh 
shibun kiei kiei kiba khraw na ka bynta U 
Blei, ki dei kito kiba dem ha la ki khohsiew 
ha ki jingduwai dang step phyrngab. Lada U 
Blei Um long nyngkong eh ha ki jingmut jing- 
pyrkhat jong ngi, lane ha ki kam jong ngi myn- 
step, Un long borabor Uba khatduh ha kaba 
dangsah jong ka sngi. Shisien ki synran U Jisu ki 
Ia lehrain namar ba ki la iohthiah haba U Jisu U 
la slem eh ha ka jingduwai jong U myn- 
miet. Ngi donkam ia ka kynhun jong ki 
nongialap Ktien Blei kiba wad ia U Blei dang- 
step, kiba la lah ban ioh bad ban mad ia 
ka umjer jong ka jingkmen, ka jingsuk bad 
ka jingiasynran U Blei baroh shisngi. Kam 
da don jingmyntoi eh ia nga ban trei shi 
sngi lada nga la klet ban iadon ryngkat 
bad U Blei dangstep. Ka la ju long ka ru> 
kom ia nga khamtam ha ki por ialeh Eksa- 
min, ba nga dei ban leit hajan U Blei myn- 
step, wat haba nga la khreh bha ia la ki 

Subjek. U briew uba duwai u ioh ia ka bor 
kaba phylla bad ka bymnang ban batai ba- 
roh shisngi. “Janmiet bad mynstep bad shiteng 
sngi ngan khnium bad ngan ud, te Un ioh- 
sngew ia ka ktien jong nga” (Psalm 55: 17). 


Ka jingduwai ka long kum KA KPER 
kaba itynnad. Ka kper ka don ka jingker 
bad ka jingkhang. Haba ngi la plie ia ka 
jingkhang ngi rung shapoh. Hangta don ki 
soh bad ki jhur kiba bunjait, hangta don ki 
syntiew har rukom kiba suhsieng bad ba 
bun rong. Kaba kham phylla ka long ba 
hangta don U Trai jong ka kper, Uba khot 
sngewbha, bad Uba kloi ban ialam kai, ban 
bam ia ki soh katba mon. Lada ngim pat 
rung sha ka jylli jong ka jingduwai, lane lada 
ngim pat long ki riewduwai, ngim pat sngew- 
thuh ia ka jingiwbih jingsuhsieng jong ka 
jingduwai, bad ia ki mar kordor jong ka 
bneng kiba don ha ka. Haba uwei u rang- 
bah u la duwai slem eh, uwei u samla.um 
lah shah bad u la ong, “To ngin nang ia- 
rwai” Uwei pat u rangbah u la ong, “Em 
ngidei ban ap haduh kaba kut, bad nga la 
kut jingmut ba nga ruh nga donkam eh ia 
kaba kum katei ka jingduwai”. Ngim ju lah 
shah haba slem ki jingduwai lane haba la 
bun ki jingduwai, namar ngi long tang ki 
nongkhmih kai na shabar ia ka kper kaba 
itynnad. 

Ka jingduwai ka long KA UMPOHLIEW 
ka bym ju ryngad. Haba shong harud jong 
ka ngi ioh ia ka Iyer pyngngad, ngi ioh ia ka 
jingtngen na ka jingshit ka sngi, bad haba 
ngi dih ia ka, ngi ioh ia ka jingjahsliang. 
Ha ka jingduwai, ngi shem ia ka jingieit bad 
ia ka jingisynei U Blei ka bym ju ryngad. 
Haba ngi la kyrduh ngi dei ban leit sha ka 
jingduwai. Haba ngi iakynduh ia ki jingjyn- 
jar jingkhuslai ai ngin leit sha ki jingduwai. 
Haba ngi thait mynsiem, ngin ioh khlem pep 
ia ka Iyer mynsiem kaba khuid na ka jing- 
duwai. Haba I pa I la khlad noh na ka pyr- 
thei, ngi la iaiam bad pluh ka dohnud ka 
mynsiem. Uwei na ki tymmenbasan u la wan 
bad u la duwai. Ka long kaba phylla ia nga 
haba ngu dang rit, ba ka jingiam ka la kylla 
jingkmen, bad ngi la iasdang ban iarwai 
ban iarkhie baroh shimiet. Ka dei ka um- 
pohliew ha ka ri kaba ryngkhiang. Uta U' Jo- 
seph Haydyn, u nongthaw sur jingrwai uba 
pawnam, shisien u la iakren bad amgut ki 
paralok jong u shaphaug kumno yn leh lada 
iakynduh ia ki jingeh jingshit ka sngi ha ka 
jingim. Uwei u la jubab ba un dih da ka kiad. 
Uwei pat u la ong ba un rwai bad un tem 
jingtem U Haydyn u la ong, ‘‘Lada ngan ia- 
kynduh’ ia kaba kum kata ka jingjynjar, ngan 
leit ha ka jingduwai.’' Kane ka iadei bad ka 
jingong u Jakob, “Lada don uno uno rub 
uba shah shitom ha pdeng jong phi, to un 
duwai” (Jak. 5: 13). 

Kam long rub kaba bakla lada ong ba 
ka jingduwai ka long KA KTI KAMON U 
BLEI. U Richard Cecil u la ong ; “Ka don 
ka jingkyrduh ia ka bor ba kynja mynsiem 
ha ka kam sharai Balang ha kine ki sngi. Nga 
shem ia kane ha lade hi, bad nga iohi ia ka 
ha kiwei ruh. Nga sheptieng ba ioh ngi la 
kham pynlut por bad bor shawei pat khlem da 
wad ia ka dawai kaba lah ban ai jingmad ia 
kita kiba la ring sdot ha ka jinglong mynsiem. 
Ka Ministry ka long ka v kam kaba khuid 
bad kaba kynja Blei, kumta da ka jingduwai 
la dei ban ioh ia U Mynsiem Bakhuid U 
ban pynrhem bad pynthnam ia ka Balang. Ka 
daw jong kane ka jingbamkruin ba suki jong 
ka Balang ka dei ka jingduna ka jiAgduwai 
jingiasyllok Blei jong u Minister khristan.’’ Ka 
jingduwai ka dei ka kti kamon U Blei: 
ka kti kam khih lymda U Blei U pynkhih, 
bad U Blei Um pynkhih lymda u briew u don- 
kam. Ha U Blei kiei kiei baroh ki long kiba 
lah. Ki kor ki shak bad ki bor jingstad pyr- 
thei kiba mynta kim iadei bad ka jingduwai; 
lada u briew u duwai, ka bneng kan rang, ne 
kan hap slap, ka bneng kan plie ne kan khyr- 
dep, wat ki maw Salem ba bymman kin pdang. 
Ngin sa khmih pat hadien shaphang ka bor 
jong ka jingduwai. U Brainerd. u lah ban long 
u briew uba riewblei bad uba shah shitom, ban 
ten ia la ka jingim namar u long u riewduwai, 
u la ong kumne shaphang ia lade, “Nga sngew- 
tynnad ban shong marwei ha la i lingtrep; ha 

kaba nga lah ban pynlut kham bun ka por ha 
ka jingduwai.” 

Ka jingduwai ka dei rulv ka JINGIA- 
KREN baa U blei. Ka jingrwai, jingduwai bad 
jingpule Baibl ki don la Ka dor, hynrei ka 
jingduwai ka long kaba kham kordor, namar ka 
long ka jingiakren bad U Blei- Mano ba la ioh 
ban iakren bad ki bricw kiba khraw jong ka 
pyrthei, bad mano la kwah ban iakren bad 
U Blei? li Bricw uba bymmari tarn u lah 
ban leit da ka jingsngewrit, da ka jingkhyniiiuh 
bad ka jingpait i a dolinud ka mynsiem, ban 
kyang kyrpad bad ban iohi ia ka khmat ieit U 
Blei U Kpa li lah ban ong, ‘A Trai, nga long 
u nongpop uba khraw.” Khlem pep un ioh- 
sngew ia ki stir ieit U Blei, “Ko khun la map 
ia Ki pop jong me." Katno kaba sngewtynnad 
ban don hajan U Blei bad ban ong, "To kren. 
Ah Trai, u shakri jong Me u iohsngew.’* 
U Dr Elder Camming, u nonginlap uba paw- 
nam ha ri Scotland u la duwai shisien kumne, 
“Ah Blei. habu ngi pule ia ka Ktien jong Me, 
ai ngin sngew ia ka : h aba ngi iohsngew ia ka, 
ai ngin sngap ia ki jingkren jong Me, haba ngi 
iohsngew ia Me, ai ngin tip ia Me, bad ha- 
ba ngi tip ia Me, ai ngin bud ia Me.” Haba 
ngi duwai ngi lah ban iohsngew, ban sngap 
bad ban bud ia l) Blei. 

U John Wesley, la ong, ba u la pynlut a? 
kynta shisngi mynstep ban duwai. U John 
Fletcher pat, la ong ba teng teng u ju duwai 

baroh shimiet, bad la ong ba ka jingim jong u 
baroh kawei ka long ka jingim jong ka jing- 
duwai. Ha kawei ka jaka u kren kumne : 
“Ngan nym ieng na la ka jaka shong khlem 
da plie rynghang ia ka dohnud jong nga sha 
U Blei.” U Luther pat u ong, “Lada ngam 
ai por ar kynta man ka step ban duwai, u 
bymman un jop ia nga baroh shisngi.” Kum- 
ta kine baroh ki long ki nongiakren, ki nong- 
iasyllok bad U Blei da ka jingduwai. 

Ka jingduwai ngi lah ruh ban ong ba ka 
long Ka ATIAR KABA NEP jong u khristan. 
U ta u nongiaid Pilgrim haba u la ngam ha* 
poh kata ka niur niur bym kyrmen u duwai, 
Kumjuh haba u la ialeh bad uta u radbah bym- 
kyrmen u la duwai. Ka jingduwai ka long ka 
atiar kaba nep ia ki samla bad ia kiba la san 
haba ki hap ha ki jingpynshoi. Ka long ka atiar 
haba ngi iakynduh ia ki sum ba mehding jong 
u bymman. Uwei u paralok u la iathuh ba u 
hap ha ka jingpynshoi kaba u sngew ba um 
lah lait shuh, bad ym don shuh da kano ka- 
no ka lad ba un iada ia lade. U la ong ba 
u la pyndonkam bunsien ia ki ktien, “Ah Trai 
Jisu, iarap ia nga.” Ha kaba khadduh U Blei 
U la pyllait ia u na kata ka jingeh. Ha ka 
jingiaseng ai khublei ia ngi ha ka Presbytery 
Mairang kaba la long ha Mawphaniew, ha shwa 
ba ngan sa shimti ia ka kam ha Mikir Hills, 
u Rev. D. Galyne u ai kawei ka nuksa ha ka 
jingkren jong u shaphang kaba iadei bad ka 

kam kaba ngan shimti. U iathuh ba don uwei 
u Pastor uba ju duwai man ka miet bad ki 
nongtuh kim ioh lad satia ban rung sha ka 
iing jong u ; hynrei ha kawei ka miet ki la lah 
ban rung namar uta u Pastor u la klet ban 
duwai. Kane ka jingkren utei u rangbah ka 
la pynkynmaw ia nga ban duwai man la ka 
miet na ka bynta ka ling ha Mairang. Ka long ka 
jingjia kaba phylla, bad don na ki parabangeit 
kiba dang kynmaw ia kane ka jingjia kaba 
dang shen, ba don ki nongtuh kiba la wan ba- 
roh lai miet ban ker ia ka iing jong nga, ha 
kaba la don lai ngut ki khunruit jong nga. La 
iathuh ba ha kawei ka miet ki la shong ruh 
ha jrong u kulai khnang ban ioh rung na ka 
jingkhangiit kaba jrong. U Blei U la lada ba- 
roh lai miet, ba kim shym la lah ban ioh 
rung shapoh iing. Ki la ioh tang kawei ka 
syiar kmie kaba don ha madan. Nga shim ia 
kane ka nuksa ban pynshisha ia ka jingduwai 
ba ka long ka atiar kaba khlaih jong u kbristan. 
Namarkata ym don kawei pat ka lad kaba 
ngi lah ban leh baba ngi iakynduh ia ki jing- 
eh lait na ka jingduwai. * 

“B’la kyrkhu bymjukut long kata ka kti, 

B’la da na ka kharai b’la da na ka ktieh ; 

Pansngiat ka burom to shim ha Me Trai, 

To phong ia ka hangta ha ri ka jingshai.” 



LYNNONG— 3 


KA JINGDUWAI KA LONG KUM KA WAH- 
DUIT IA KA KAM SHARAI BALANG BAD 
IA K1 NONG1ALAP KT1EN BLEI. 

Haha peit bad haba bishar bniah bad 
kyllum rub ia ka jinglong khuid bad ka 
jinglong hok jong ka jingim, baroli ka jing- 
bujai kam jong ngi ka shong shibun tang ha 
kane, kata, ki jingiathuhkhana ne jingialap 
ktien Blei ki lah ban shim por tang shikyn- 
ta bad ar kynta, hynrei l a iingim jong ngi 
ka ialap bad ka krcn baroh jh.laicw. Lada 
u So i tan u iohlad tang ban pynlong ia uno 
uno u nongsharai Balang — uba hrai ia ka jing- 
iaroh, ia ka jingsngewbha th;.la bad ia ka 
bam ka dih, u la lah ban pynpyut plak ia 
ka jingsharai Balang jong u. Brel ia lade ha 
ki jingduwai. te ngin sa sheirt ia ki dkhot 
ban iathuhkhana, ia ki jinamut bad ki khubor 
U Blei. 

Ngi la myllien ban iaineh den tang ha 
kane, bad kata ka long tang kumno ban wad 
bad ban shem ia ki rukom pyniaid Balang 
ba thymmai, ia ki dur bad jingleh ba thym- 
mai, na ka bynta ban synshar bad ban pyn- 
iaid Balang, bad kumjuh ruh kumno ban pyn- 
phriang ia ka Gospel. 

Kane ka rukom pyrkhat ha kine ki sngi 
kiba mynta ka don u ksai uba imat un U- 
lam sha ka jingpynjah rngai ia u briew, lane 
ban pynngop ia u sha kata ka jyllie jong ki 
rukom pyniaid Balang ba khyllah. Ha ka 
jingshisha ka rukom pyrkhat U Blei kam 
long ha kita ki buit kiba thymmai, hynrei 
ban pyndonkan lut ia u briew hi. U Blei U 
kwah ban don hajan ia u briew. U Blei U 
treikam tang da ki briew. 

Ka Balang ka kwah ia kita ki lad ba 
thymmai, katba U Blei U kwah ia ki briew 
kiba thymmai bad kiba kham bha. ‘‘La don u 
briew ba la phah da U Blei uba kyrteng u 
Ioanis". Kane ka long ka jingaibor ba kyr- 
pang ia u briew ban pynbna ia ka jingwan 
U Jisu Khrist. “Ha ngi la kha ia U Khun,’’ 
kane ka mut ba ka jingpynim ka wan na 
Uta U Khun. U Paul u shem ba ka bor 
barieh jong ka jingjop jong u bad kiwei ki 
Apostol ka shong eh ha ka jinglong jingim 
jong ki hi marwei marwei, bad ia kata ki 
ioh lyngba ka jingduwai. 

Dei ia kaba kum kane ka jingshisha ka- 
ba khraw bad kaba phylla ia kaba kane ka 
pateng bynriew jong ki kor bad ki bor ka la 
klet. Ka jinglehklet ia kane ka bynta ka long 
kumba pynkah dum ia ka jingtrei U Blei, 
syriem kumba la pynkah lyoh ia ka sngi ka- 
ba phyrnai, bad ba kata ka jingkah dum ka 

kdew ia ka dak jong ka jingwan ki jlngkul- 
mar bad jingiap ha ka Balang. 

Ka Balang ka donkam eh ha kine ki sngi 
ym ia kita kiei kiei, hynrei ia ki briew kiba 
la dap da U Mynsiem Bakhuid, ki briew ka 
jingduwai - ki briew kiba donbor ha ka jing- 
duwai. U Mynsiem Urn lah ban iaid ne ban 
tuid lyngba kita ki tyndong um ba kynja doh, 
hynrei tang lyngba ki briew. Ki briew ka 
jingduwai ki pynkylla thymmai ia ki pateng 
bynriew. 

Ha kajuh ka dur ia ka jinglong ba sngur 
bad ia ka kabu ksiar jong ka Gospel, la pyn~ 
kup rynieng ha u nongialap ktien Blei. U 
Blei U pynngam ia la ka khubor ha u briew, 
uba long ka tyndong ksiar, ha uba ka um- 
pohliew ne ka umphniang ba kynja Blei ka 
tuid. Une u tyndong umphniang ym tang ba 
u long rong ksiar, hynrei u dei ban long ruh 
uba khuid, bad u bym don jingset haei haei ruh. 

U Blei U pynmih ia u briew, bad u 
briew u pynmili ia u nongialap ktien Blei. 
Uta u nongialap ktien Blei ne u nongrah khu- 
bor u la dei ban long ha ka jingshisha uba 
kham khraw ia. kata ka khubor. U dei ban 
khambha ban ia ka jingkren (Sermon) jong u. 
Ka dud kaba ai jingim ka mih na ka kmie 
kaba im. U Nongialap ktien Blei u kren pyn- 
sawa, u. pyrta, utyndung»u tynrah ia kaba u.hi u 
long. Ka long kaba shisha ba kine ki jing- 

kynshew kiba rieh ki don ha ki khiew khyndew, 
hynrei. la pynjngut noh ia ki da ka pyrthei. 

U briew u ieng syudah eh ia ka jing- 
kren jong u, namar ka jingialap ktien Blei 
kam dei kaba mih tang na ka jingtrei kaba 
shikynta, ka dei ka jingseibor lut kaba mih 
na ka jingim u briew. Ka lah ban shim por 
arphewsan snem ban khreh ia ka jingkren 
(Sermon) kumba ka shim por arphewsan snem 
ban pynlong briew ia ka rynieng u briew. 
Ka jingialap ktien Blei ka roi ka san kum 
u briew hi, ka dap da ki jingialeh kumba u 
briew u long, ka long kaba khuid kumba u 
briew u long. Ka long kaba dap shoin da 
ka bor barieh U Blei namar ba U briew 
ruh u long kumjuh. 

U Paul u ju kren shaphang ka Gospel 
kaba long doh long snam ha u hi, ka long 
kaba shlei da ka jingshem mynsiem. U long 
kham khraw ia ka jingialap ktien Blei jong u, 
namar u don ki kti ki kjat, ka jingim, ka 
rynieng ban tei ia ka Balang tJ Blei. Ka 
jingkren (Sermon) ka long tang ka jingsawa 
kaba lah ban klet noh, kaba lah banjahnoh, 
ki dkhot iathuhkhana ruh lah ban nym k ya- 
rn aw shuh ia ki, ki lah ban her na ka bor 
kynmaw u briew, hynrei uta u briew uba 
kren u im. 

Ka jingialap ktien Blei kam lah ban long; 
kaba lah ban ai jingim kham bha ban ia u hi. 



20 


U briew uba iap u kren ia ki jingkren kiba 
iap; kumta ki nongialap ktien Blei kiba iap 
ki long ki nongpyniap. Kumta baroh ka shong 
shibun ha ka jinglong jingim mynsiem jong u 
briew hi. U rangbah lyngdoh ki Jiw u deng 
ia ka jingthoh, “Ka jingkhuid ha U Trai”, 
kumta ruh ki nongsharai Balung bad ki nong- 
ialap ktien Blei ki dei ban long, hynrei 
ytn tang bad shu deng. Ka long kaba 
lehrain tyngeh ba ka jingsharai Balang ka 
hiar kyrdan na ka jingkhuid jong ka, namar 
u nongsharai jong ka u long kumta. Une u 
dieng kein uba pynmili ia ki sla bad ki soh kiba 
jyrngam ne kiba tlor, kiba bang ne kiba jew. 
Kumba long u nongsharai Balang, kumta long 
ka kynhun langbrot jong u. U Edward u ong, 
“Nga 1a iaid da ka jingangnud kaba jur ban 
bud dien ha ban da lap ia ka jingkhuid bad 
ia ka dur U Khrist. Nga kwah ia ka bneng 
jong ka jinglong khuid." Ka Gospel U Blei 
kam lah ban khih tang namar ba pynkhih ki 
riew lymmuh, namar kam donbor na lade hi, 
ka khih dei tad ynda haba la pynkhih da ki 
briew kiba dap da U Mynsiem Bakhuid. 
Kumta dei ban khfiiot bha ia ka Gospel ha 
u briew hi. Ka jinglong-Blei bad ki kjat sngi 
ba phyrnai jong ka dei ban suh ban thain bha 
ha u briew hi. Ka bor kaba rieh jong ka 
jingieit Blei ka dei ban don ha u nongialap 
ktien Blei kum ka kor pynkhih kaba maian, 
ka bor liukum kaba khlain, ka bor kaba 
la ngam bha ha ka snieh, ha ka doh, ha ki 
shyieng, bad ki khlein shyieng jong u. 

Haba kane ka bor kaba rieh ka la 
ngam ha u, ym lah ban iohi shuh ia ka, 
tang uta u briew u la long kumba ka lo9g. 
Mynta u ieng joit u briew uba donkam ia ki 
briew, ba la pynkup pynphong da ka jingjem- 
nud, uba jai jai, uba sian kum u bseifi bad 
uba jemnud kum ka pare. U long u shakri 
ba donburom tam jong U Syiem ka bneng, 
uba don ka jinglaitluid kaba kynja bneng, 
uba don ka jingpalei bad jingiskuin ban doh 
ban dait kum u khunlung. Un long uba la 
pynsuda ia lade. U don lynler ka ding kaba ing 
rhem hapoh jong u. U long uba nud, uba 
shlur, u bym khawpud. Ki briew kiba kyr- 
duh por, kiba wad ia ki jaka ba donburom, 
kiba sheptieng briew, kirn lah ban ieng skhem 
ha ka jingsharai Balang, bad kirn lah ban 
long ki nongialap ktien Blei kiba donbor. Ka 
bor jong ki ka long tang ha jingpynsngewbha 
briew, ki khubor kiba jem jai jai, bad ki 
khubor kiba iap. 

Ka syrti kaba nep her her bad kaba ot 
ni ha ka jingialap ktien Blei ka dei u nong- 
kren hi. Ka jingtrei kaba eh tam, kaba ni bha, 
kaba bniah bha, kaba thjang tam ka dei ha u 
hi. Kaba ai jingpynbit (training) ia ki khadar 
ngut ki synran ka long ka kam kaba eh bad 
kaba jwat jong U Jisu. Ki nongialap ktien Blei 
kirn dei tang ki nongshna jingkren kiba stad, 
kiba la stad ia ki rul shna Sermon (Homiletics), 
hynrei ki dei ki nongshna briew, 
ki nongshna riewkhuid, bad uta uba lah 

ban pynlong kam kumta, u la long kum- 
ta ruh ha lade. Ki briew kiba khuid ki 
kren ia ki jingkren kiba khuid halor ki pul- 
pit ki pynum noh hin ia ki dohnud maw 
eh ki pateng bynriew baroh. U nongialap 
ktien Blei, namar kata, u dei ban long u riew- 
duwai, namar kata ka long ka atiar kaba 
khlaih bor jong u, kaba lah ruh ban ai ia 
kajuh ka bor ha kiwei pat. Lane lada u long 
u bym ju duwai kan bha ba un sngap noh jar, 
um don bynta ne jingkhlain ei ei ruh ha ka 
jingshakri ktien Blei. Ka jingduwai ka pynmih 
ia u Pastor uba da kat u Pastor shisha. Ki pul- 
pit bad ka jingsharai Balang mynta ka tlot, 
namar la tlot ha ka jingduwai. Ka jingsarong, 
jingsngewstad ki kah syrngiew noh ia ka jing- 
bang jingthiang jong ki jingduwai. Ki kynrei 
tang ki jingduwai kiba long kum ka 
routine , ban pyndep rukom, ban pynjlan 
katba lah, khlem jingsngewmynsiem bad 
jingjawummat. Lada ngi kwah ban pynim 
thymmai ia ka Brtlang, sdang shisyndon ia ka 
jingduwai. 



LYNNONG — 4 

KI BYNTA KIBA DON HA KA JINGDUWAI. 

Ka jingpule ia ka Baibl bad ka jingdu- 
wai ki long ki bynta kiba donkam eh ha ka 
jingmane, bad ki long ruh ka jingmane Blei 
jong ngi hi. Ka jingthmu kaba kongsan bad 
kaba nyngkong eh ha ka jingduwaika long : 
Ba ngin kren ha U Blei bad U Blei pat On 
kren ha ngi. Namarkata, ka jingduwai 
kam dei tang ka jingkyrpad ne ka jingpan, 
hynrei ka don ki bynta kiba bun ha ka. 
Ki synran ki la kwah eh ban nang kumno 
ban duwai bad U Trai Jisu U la hikai ia ki 
ia kata kaba ngi khot ka /ingduwai U Trai 
(Math 6:9-13). Ia kane ka jingduwai lah ban 
buh ia ka ha ki hynriew ne hynniew tylli ki 
bynta. Lah ban buh lang pat ba ka dori tang 
ar rukom ki jingkyrpad; lai tylli ki jingkyrpad 
kiba iadei beit bad ka burom jong U Blei, 
bad saw tylli pat kiba iadei bad ki nongdu- 
wai. Na pdeng kine saw, kawei imat kaba 
dei beit ia ki jingdonkam kaba kynja doh, 
kata : “To ai ha ngi mynta ka jingbam jong 
ngi kaba ha la ka sngi ka sngi’’, katba kiwei 
pat ki iadei ruh ia ki jingdonkam kitat 
kynja mynsiem. 

Ha kiwei pat ki jingduwai, la ka long 
haba marwei ne haba bun briew ki don kham 

bun shuh ki bynta. U Rev. Kelvinell ha ka 
kot ‘Ka Ktien U Blei bad u nongialap’ u buh 
kumne : 1. Kaba nam ia uta ha Uba ngi duwai. 
2^ Ka jingainguh bad jingai burom. 3. Kaba 
phla la ki pop, kaba pan map, bad kaba kyrpad 
ban lait na ka pop. 4. Ki jingkyrpad na ka byn- 
ta ka Balang, bad ha kane ka bynta la buh sa 
Jai ki bynta kiba rit. 5. Ka jingkyrpad na ka 
bynta kiwei pat ki para-khristan, bad na ka byn- 
ta ka jingroi kajingsan kahimaU Blei. 6. Ki 
jingkyrpad na ka bynta ka ri. Hangne la buh ar 
tylli ki bynta kiba kham rit. 7. Na ka bynta ka 
pyrthei bymngeit bad bymtip Blei. Kumta ngi 
iohi ba la kdew shibun ki bynta bad ki jingkyr- 
pad ha ka jingduwai. 

Haba shu buh kyllum, ka jingduwai ka don 
ki bynta kiba kham kongsan kumne harum : 

1. KAJINGMANE. Kane ka long kaba 
donkam eh, bad kaba ngim dei ban klet, ka dei 
ka hukum kaba khraw ka jong U Blei, “Men ym 
ioh kiwei kiwei ki blei nalor jong nga,” Kumta 
kane ka long ka jingmane, ka jingpyndonbu- 
rom ia U Blei. Ka kyrteng U Blei ka long kaba 
khuid, namar Ulong Uba khuid U Trai ki 
paid. Ngi dei ban kynmaw ia ka jingkyn- 
tang jong kane ka bynta. Ha kiba bun ki niam 
ha ka pyrthei, la shem ba ka jingmane Blei da 
ka jingduwai ka long kaba khraw tarn ban ia 
kiwei kiwei ki jait jingmane. 

2. KA JINGAINGUH NE KA JING- 
SNGEWNGUH. Bunsien ngim nang ban 
sngewnguh, kum kita ki shiphew ngut kiba pang 
niangthohlieh, ia kibu U Trai U la pynkhiah; 
dei tang uwei uba la nang ban sngewnguh. Ngi 
la ioh bun jait ki jingkyrkhu ha ki met bad ha ki 
myn>iem, kiba ngi lah ban tip bad ban iohi bad 
kiba ngim lah ban tip bad ban iohi, hynrei ki 
jingduwai jong ngi, ki duna than ka jingsngew- 
nguh, ki kham bun bun shah ki jingpan jingkyr- 
pad ban ia kita ki jingsngewnguh. U Paul u 
kyntu ia ki Balang baroh ban ai ka jingnguh sha 
U Blei da kaba’u ong, “Ha kaei kaei baroh to 
phin ai ka jingnguh, namar kane keifi ka long 
ka mon U Blei, ha U Jisu Khrist sha phi.’* 

(1 Thess. 5: 18). 

3. KA JINGPHLA. Kawei na kijingeh 
bad ki jingjynthut ha ki jingduwai jong ngi ka dei 
ka jingsheptieng ban phla ia la ki pop bad ia la ki 
jingpalat. Ngi ialeh ban iaid kiar bad ban iaid 
kyllain ia kane ka bynta. Ngi ialeh ban shu 
kren kyllum da kumne bad da kumtai. Ngi kup 
snieh langbrot kum uta u pharisi, bad ngi sngew- 
hok ia lade; da kaba kynnoh pop ia uta u nong- 
khrong. Ngi dei ban phla, ngi dei ban iathuh, 
nangta ngin pan ka jingmap, bad ka bor ban ioh 
lait na kita ki pop. U Ioanis u ong, ‘‘Lada 
ngi phla ia ki pop jong ngi, u long uba iaineh 
bad uba hok, ban map noh ia kita ki pop jong 
ngi, bad ban pynkhuid ia ngi na ka jingbymhok 
baroh (1 loan. 1 : 9). Ngim dei ban buhtiefr ia ka 
jingbymhok jong ngi kumba ong u Dabid, “Lada 

nga fiiew ia ka jingbymhok ba la ka dohnud, U 
Trai Un ym sngew” (Psalm 66: 18). Ka jingphla 
ka shyntur ka iarap ha ki kam, ba ngin nym iai 
leh pop shub. 

4. KA JINGIASAITLEM. Kane ka mut 
ka jingduwai kaba long ka jingiasaitlem na ka 
bynta kiwei bad kdew ha khmat U Blei ia ka 
jingdonkam jong kiwei. U nongduwai kham- 
tam haba u duwai bapdeng u paidbah, u duwai 
lem na ka bynta kiwei, bad bunsien u pyndon- 
kam da ka ktien ‘Ngi\ bad baroh ki iamynjur 
da kaba ong, ‘Amen’, ha kaba 'kut ki jingkyr- 
pad jong u. Uwei u nongduwai u ong 
“Imat kiei kiei kiba phylla kiba la jia ha kine 
ki. sngi ba kylleng ka pyrthei ki kdew ia ka 
jingmih na ka jingiasaitlem, kiwei ia kiwei pat.” 
Ha ka Baibl ngi sbem shibun ki bynta 
kiba kdew ia kane. U Abraham u la iasait ha 
ka jingduwai jong u na ka bynta ka Sodom bad 
ka Gomorah. U Trai Jisu ha kata ka jingdu- 
wai kaba khraw jong U ha ka lynnong kaba khad- 
hynniew ka Gospel U loanis, ka kdew ia ka 
jingiasaitlem jong u na ka bynta la ki synran 
bad kiba ngeit baroh; kumjuh haba U la kyang 
halor ka diengphna da kaba ong, “Ko Kpa to 
map ia ki na?ba kim tip kaei ba ki leh.” U 
Paul u ong, “Te nga kyrpad ia phi ko para- 
bangeit, na ka bynta U Jisu Uba U Trai jong 
ngi, bad na ka bynta ka jingiaieit ka jong U 
Mynsiem, ba phin iapyneh lem bad nga, ha 
ki jingduwai jong phi na ka bynta jong nga ha U 
Blei” (Rom 15: 30). Kane ka pyrthei jong ngi 

ka long ka pyrthei kaba dap da ki jingch. 
Ki jingjia na ka liang ka mariang ki long kite 
jia lynter. Ki thma bad ki jingialeh ki long 
kiba jur. Ki jait seng bad ki jait jingtrei jong 
ki Mission bad ki Balang trai-ri ki don bun- 
jait. Donkam ka jingiasaitlem. Ka long kaba 
dei lada ngi lah ban buh da ka list jong kito ki 
byntakiba ngi dei ban iaduwai lem man ka 
sngi. 


5. KA JINGKYRPAD. Kane ka bynta ka 
kdew ia ki jingkyrpad kiba kyllum bad kham- 
tam ruh na ka bynta ia lade. Kum ban kdew 
biang, ha ka jingduwai U Trai la kdew ba ngi 
dei ban ioh ka jingbam kaba man la ka sngi. 
Kane kaba donkam, hynrei ngim dei ban pyn- 
bun tang kaba pan, namar lada U Blei Un ai 
lutia k aba ngi pan wat ka pyrthei hi kan ym 
ngiam jaka. Ngi lah ban nym ioh lut ia kaba 
ngi pan, lane ka long ba ngi ioh slem, lane ka 
lah ban long ba ngin ioh da kaba r.gim shym 
la pan, ka shong ha ka mon U Blei, bad haba 
U ai U ai na ka bynta ka jingbha jong ngi hi, 
namar kiei kiei baroh ki iatrei lem ia ka ban 
pynbha ia ngi (Rom 8: 28). U Jisu U hikai da 
kaba U ong, “To khmihthuh ia ki sim bneng, 
ba kim iabet, lymne kim iaot, lymne kim ia- 
lum ha ki thiar, hynrei pynban U Kpa jong phi 
Uba ha bneng u bsa ia ki. Phi te phim long kiba 
kham kor shibuniaki?” (Math 6: 26). 

6. KA JINGKULAR. Shuwa ba ngin pyn- 
kut ia kano kano ka jingduwai ka long kaba 

donkam ban don ruh ka jingkular. Ngin ong 
ia U Blei ba ngi kular ban shaniah ia U, bad 
ba ngi don ka jingngeit ha U, ba ngi kloi ban 
ieit bad ban leh ia ki hukum jong U, bad ngi 
ngeit skhem ba Un pyndep ia baroh kaba ngi 
la pan na U, la ki jingpan jong ngi ki long kiba 
bakla. Ka jingshaniah lut ha U kum U Trai 
bad U Nongpynim ha ka jingim jong ngi ka 
long kaba donkam eh. Uwei u riewkhraw u ong, 
“Ai ba U Khrist Un jop ia phi, ha shwa ba phin 
bam ia ka jingbam step, bad phin sa long ki 
nongjop ha kiei kiei baroh ha kaba dang sah 
jong ka sngi.” “Ka shisien iohi ia ka khmat 
U Trai Jisu kaba samrkhie ka long ha nga kum 
ka bnenghi.” U Martin Luther u la ong. “Ki 
briew kim lah ban iohi bad ban tip ia ki kambah 
kiba khraw bad kiba phylla ia kiba U Blei U 
la leh na ka bynta jong nga. Lada nga klet ia 
ka jingduwai wat ha ka shisngi, kan long ka 
jingduh ka bym lah ong shuh ia kata ka ding 
jong ka jingngeit.>’ 



LYNNONG — 5 
KUMNO BAN DU WAT ? (1) 

Donbunjait ki rukom duwai. Kawei ka 
rukom kaba ngi ju leh ka long ban duwai kumba 
iakren. da kaba pyrkbat aitad artad ia kaei 
kaba dei ban duwai, lane da kaba la puson lypa. 
Haba duwai marwei ne paidbah, haba duwai 
jar jar, don kiba pynkhih ia la ki rymiung shyn- 
tur, bad don pat kiba shu pyrkhat hapoh ka 
jingmut ka jingpyrkhat. Ka don ruh kawei ‘ka 
rukom duwai da kaba iapule lang ne kylliang 
kylliang ia ka jingduwai kaba la pynkhreh lypa; 
haba lch kumnc ym da donkam ban khapmat ia 
la ki khmat. Haba iaduwai lang ki don kiba 
pynmlien ban duwai jam, ha la ka jong ka jing- 
kyrpad, bad don ruh kiba iaduwai jar jar kumba 
la kdew haneng. bad ban iapynkut ha la ka jong 
kajong ne u^ei un pynkut lang. Kine ki jait 
rukom leh kiba iapher ki long hi kiba myntoi 
lada ngi la leh ia ki ha ka rukom kaba dei. 

Khyndiat eh la kwah ban kdew shaphang 
kanc ka jingduwai jingpynleit jingmut kaba jar 
jar. Ka long kaba kordor eh lada ngi la pyn- 
miien ia lade. Haba U Trai Jisu U ong, “Men 
ieit ia U Trai Uba U Blei jong me da ka dohnud 
bad da ka jingmut jong me baroh”, ka thew ia 
kata ka jingleh ne ka jingpuson Blei kaba da 
pynleit jingmut shisha, bad kane ka dei ban paw 

wat ha ki kam ruh. Da kane ka rukom ka long 
kumba ngi iasait marwei ne lem bad U Blei. 
Ngi iai pynleit jingmut, ban pyrsat sa pyrsat ia 
ka ding ba rhem U Mynsiem Bakhuid, haduh ba 
ha kaba khadduh, ka dohnud jong ngi kan da 
pluh. fCumta da kane ka rukom ngi ioh jing- 
myntoi : (a) Ba ngin jop katto katne na ki jing- 
mlien kiba sniew ha ka jingim jong ngi, bad ba 
ngin pynmlien ia lade ban ai por man ka sngi ia 
kaba kum kane ka jait jingmane jingpuson Blei. 
(b) Ban kham pynskhem ia ka jinglong tlot jing- 
long sator ka jingngeit bad ka jinglong mynsiem 
jong ngi. (k) Ban phla ia ki pop kiba rieh, 
khamtan kita ki pop kiba shait snoh ha ngi. 
(d) Ban kham pyrkhat, ban kham shem bad 
ban kham iohi kham bha ia ka khmat ba ieit 
bad ba bhabriew U Trai jong ngi, ia ka hok, ia 
ka jingshisha jong U. (e) Ban pynmlien ban 
synshar lut ia lade, da kaba khaprip ngain shi- 
por ia kane ka pyrthei. 

Ka jingduwai ka dei ban don ki rul ki aih 
jong ka kiba donkam, la ha ka jingshisha ngim 
da donkam eh ban peit ia kita ki rul ki aih, ne 
ki rukom leh, pynban ngim lah lait, namar ki 
iarap ba ki jingduwai jong ngi kin long kiba 
ryntih, bad don bun ruh ki bynta ha ka ktien 
U Blei kiba kdew ia kita. Ha ki jingduwai jong 
ngi, namarkata, kawei kaba donkam eh lada ha 
ka jingiaduwai bun briew ka long ban kren da 
ki ktien kiba shai, kiba lyngkot, kiba beit, bad 
kiba shongnia. Ka long kaba donkam ban 
duwai da kaba peit aiu ngi donkam ha kata ka 



31 


por. Ka long ka bym dei ban duwai jlan, ne 
duwai da ki ktien stad bad ktien pnah. Ngim 
dei ban duwai sha kylleng, da kaba klet nob ia 
ki jingdonkam kiba hajan. Ngim dei ban pyn- 
bun tang ki jingpan, ai ia kane bad ia katai. 
Haba ngi duwai teng teng ngi peit eh tang ia ka 
jinglong jong kiwei pat, khlem da pyrkhat ia la 
ka jinglong jingim. 

U Jisu Khrist U hikai ba ngi dei ban duwai 
da ka jingngeit, namar U ong, “Namarkata nga 
ong ha phi ba kiei kiei baron kat kaba phi pan ; 
haba phi kyrpad to ngeit ba phin pdiang 
ia kita, te phin sa ioh” (Math 11:24). Kine ki 
ktien, ‘To ngeit’ ki long kiba donkam eh ha ka 
jingduwai. Kata ka Hannah ka la duwai da ka 
jingngeit te ka la ioh ia u Samuel. Don bun ki 
nuksa kiba kum kine ha ki Ktien U Blei. U Jisu 
Khrist U hikai ban duwai da ka jingsngewrit. U 
la kren ia kata ka pharshi shaphang ka jingduwai 
u nongkhrong bad u pharisi. Uta u nongkhrong, 
la ong, ba u da ieng na jngai, u la khmied la ki 
khmat sha bneng, u iai thap ia la ka shadem, bad 
u ong, ‘‘Ah Trai to isnei ia nga u nongpop.” 
Katno sien ba ki jingduwai jong ngi ki lait sha- 
red kim shy m poi sha goal, ' namar ki iakhleh 
lang lem bad ka jingsngewsarong, ka jingsngew 
khraw. Ha ka pharshi shaphang kato ka kynthei 
kaba iai duwai U Jisu Khrist U hikai ba ngi dei 
ban iaineh, ban iaishah, bad ban nym manthait 
ha ki jingduwai jong ngi. Ki Apostol ruh ki 
la iaineh. ha ka jingduwai ha Jerusalem. U P. L. 
Moody u la ong, “Imat don ei ei ha ka jingim 

jong ngi, ba ngim shym la lah ban ioh kumba ngi 
kwah; lada don kaba kum kata ngi dei ban wad 
la ka ha ban da shem: namar kata uwei u briew 
u la ong, “Haba ngi duwai, ngi dei ban PAN 
da kaba lehrit kum uta u nongkhrong, ban WAD 
da kaba sumar bha kum u shakri, bad ban 
TIED da ka jingshaniah kum ia la u paralok.’’ 

Ha ka jingduwai dei ban don ruh ka jing- 
shlur ban leit hajan l! Blei. kumba kyntu uta u 
nongthoh ia ka Shiihi sha ki Hebrw. K.i syman 
haba ki la iakynduh ia kata ka eriong halor ka 
duriaw, da Ka jingshlur ki la ianyrta, ‘‘Ah Trai 
to pynim ia ngi ngin sa lap.” Uto u dakait halor 
ka diengphna ruh u la kren da kaba sngevvshlur 
haba u ong, “Ko Jisu, to kynmaw ia nga ynda 
Me poi ha ka hima jong Me” (Louk 23:42). 
U Saul ka Tarsos u la kyrpad da ka jingsliep- 
tieng bad ka jingsngewphylla haba u la kyllon ha 

lynti Damaskos, “Me long uei, Ah Trai Ah 

Trai aiu Me mon ia nga ban leh?” (Ki kam 
8:5,6). U Moses u la lynniar, “To pyni ha nga 
ia ka lynti jong Me.” U Elijah u la kyrpad jam 
ha ki jingduwai ban pynim pat ia u khun kata 
ka riewkynthei (I Syiem 17:20,21). U Habakuk 
haba u la'iohi ia ki jingeh bad ia ki nongshun 
hapdeng ki briew jong U Blei u la kyang iam, 
“Ah Trai to pynim ia ka kam jong Me bapdeng 
kine ki *nem.” Kumta ki. don ki rukom kiba 
pher ba pher ha ka jingduwai. 

Ngi shem shuh shuh shsphang kane ka jing- 
duwai. kum kata ka jingkren da u thyllied 

bymtip, ba la kdew da u Paul shaphang ki 
khristan ha Korinth. Ki lah ban don wat ha ki 
por jong ngi ruh kiba duwai ha kane ka rukom, 
khamtam ruh ha ki por Ribaibal. U Paul u ong 
ia kane ka bynta, “Namar lada nga duwai da 
ka thyllied bymtip, ka mynsiem jong nga ka 
duwai, hynrei ka jingshemphang jong nga ka 
long ka bym seisoh kein. Te yn sa leh kumno? 
Ngan duwai da la ka mynsiem, ngan duwai da la 
ka jingshemphang ruh de..." (1 Kor. 14:14,15). 
Ka jingmut ka long ba haba ngi duwai, ngi dei 
ban sngewthuh da lade, kumjuh kita kiwei ruh 
kiba iadon ryngkat bad ngi. Ngi dei ban duwai 
ruh da la ka dohnud bad ka mynsiem baroh. 
Te kawei kaba donkam eh ha ki jingduwai jong- 
ngi ka long ka jingiaishah, kumba u Elijah u 
duwai ban pyuhap slap, u la lam duh jingkyr- 
men, hynrei u iaishah. Uwei u Martyr ha ri 
Itali uba kyrteng u Savonarola u la ong, “Wat 
ju pyrkhat ba ki jingpyntud jong U Blei ki long 
ka jingsngap noh jar jong U. BAT, IAI BAT, 
BAT SKHEM, ka jingiaishah ka dei ban don. 
Lada ym don nongshun ym don jingialeh, lada 
ym don jingialeh, ym don jingjop, lada ym don 
jingjop, ym don pansngiat.” Ai ba ka jingiai- 
shah kan paw ha ka jingjanai haba ngi duwai. 

LYNNONG— 6 


KUMNO BAN DUWAI? (2) 

Ngi la ioh katto katne shaphang kane ka 
jingkylli, kumno ban duwai? Hynrei ka long 
kaba donkam ban dang buh shuh shuh sa katto 
katne ki jingkylli kurnne harum: 

HANGNO BAN DUWAI ? Ngi lah ban 
shem shibun ki jubab na ka Ktien U Blei hi 
halor kane ka jingkylli. Katba lah ban iohi, 
imat ka Hannah yrn tang ba ka duwai ha ka 
iing U Trai, hynrei ka lah ruh ban duwai marwei 
ha iing, khnang ban ioh ia u Samuel. Ka la ong, 
“Namar ia une u khynnah nga la duwai, te U 
Trai U la ai ha nga ia kata ka jingkyrpad kaba 
nga la pan na U” (1 Sam. 1 : 27). U Jisu U 
ban eh bunsien ban duwai ha ki jaka kiba rieh, 
“Hynrei me haba me duwai to leit rung sha la ka 
pulit, bad haba me la khang ia la ka jingkhang, to 
kyrpad ia U Trai jong me uba ha kaba rieh, te U 
Kpa jong me Uba iohi ha kaba rieh Un ainonjg 
ha me ha kaba paw” (Math. 6:6). Haba ngi 
pule ha kiwei pat ki dkhot ha kane kajuh ka 
lynnong, U Jisu U la ong kumtei namar la shem, 
ba haba ki briew ki duwai ki pynpaw ia lade ba 
ki kwah burom, ki kwah jingiardh, ki pyrkhat ba 
U Blei Um iohi lane Um iohsngjpw ia ki lada ki 
duwai ha kaba rieh. 

Ha ka Gospel u Markos 6:46 la ong kum&e: 
“Ynda U la bidai noh te ia ki U la lest sba u 
lum ban duwai.” Kane ka mut ha ka jaka kynjah 
haba manvei, ban iohi tang ia ka mariaog bad 
ia ka jingbhabriew U Blei ha lum. Ka ju long 
ka rukom ba U Blei U ju pynpaw ia lade bunsien 
halor u lum, hynrei la katta ruh kam shym 
khang ia ngi ban duwai ha ki jaka baroh, wat 
hapoh krem ki sing kumba la leb da u Daniel, 
bad kumba oog u Paul, “Nga kyntu ia ki rang- 
bah baroh ban duwai ha ki jaka baroh”... (I Tim. 
2: 8). Ia ka Temple la khot ba kan long ka iing 
jingduwai, bad ia kane U Jisu U la pynshisha ia 
ka jingiathuhlypa U Jeremaiah (Jer. 7: 11). 
Namarkata ka dei ban duwai hapoh ka Tempi, 
ha ki synagog, ha ki iingmane ruh. Don bun 
kiba klet ban duwai ha ki jaka baroh, khamtam 
ruh ha ki jaka barieh bad haba marwei. U 
Sadhu Sunder Singh u ju leit sha lum marwei, u 
shait shong halor uwei u mawsiang ban duwai, 
bad dei hangta u ong ba u la plied hakhmat U 
Blei ia la ki jingdonkam ba jylliew ka dohnud 
jong u. Sngewtynnad shikatdei haba kynmaw 
shaphang u Nehemiah bad ki Isreal ha ka por 
ba ki tei ia ki kynroh bad ia ka iing U Blei, la 
ong ba ki iatrei bad ki iaduwai artad artad. 

KATNO SIEN BAN DUWAI ? Ngi lah 
ban buh por kaba kham tikna arsien ne laisien 
shisngi kumba leh U Daniel, ne kham bunsien 
ruh kat kum ka jingdawa ka por bad ki jait 
jingjia. Ha ka kitab Salm (55: 17) la thoh, 
“Janmiet, mynstep bad sbiteng sngi, ngan 

khnium”. U Mathaios u iathuh ba U Jisu 
U ju duwai bunsien ha ka shisngi. “U leit 
kiew sha lum weibriew ban duwai, bad 
haba ka la janmiet ruh U la don hangta wei- 
briew’’. U Loukas pat u iathuh ba U Jisu U 
la sah baroh shimiet ban duwai (Louk. 6: 12). 
U Jisu U ong, “To sharai to duwai ruh ban 
nym hap sha ki jingpynshoi.’’ Kine ki ktien 
ki pynshisha ban iai duwai. U Paul u ong, 
“To duwai khlem da pud” (1 Thes 5: 17). 
U Jakob u hikai ban duwai ha ki por ba pang 
bad haba jinjar. Ha ka por ki Apostol hadien 
U Jisu Khrist, ki la iaineh skhem ha ki jingduwai 
man la ka sngi, bad ruh la ong ba u Petros bad 
u Ioanis ki la leit kiew sha ka Tempi ha ka por 
khyndai baje ban duwai (Ki Kam. 2 : 42, 3 : 1 ). Ngi. 
lah ban kdew shibun ki bynta na ka Ktien U 
Blei ne na la ki jingshem shaphang katno sien 
ban duwai. 

Ha ki snem 1939-1940, nga la pynlong ka 
jingduwai kaba marwei kaba kham tikna bad 
kham bunsien shaphang ia lade. Nga kwah ba 
U Blei Un ai ha nga ia kawei na ki ar tylli ki 
jait kam hakajingim jong nga, kawei ka long 
ban trei kum u nongsharai ka Balang, bad kawei 
pat kum u nonghikai skul. U Blei U jubab 
kham slem bad nga la duh jingkyrmen namar 
ki jingkyrduh; khadduh U Blei U la jubab bad 
U la ai ha nga baroh ar jait kam. Nyngkong 
nga la hikai, nangta nga la pule Teachers’ Trai- 
ning, bad nangta nga la pule Theoloji. Shisien 
la ong ba U John Wesley u mih noh na akwei 

ka iing khlem kren. Haba la kylli u la jubab, 
“Nga sngewsih shikatdei ba kim shym ai lad ia 
nga ban duwai.” Kane ka pyni ba u John 
Wesly umju pep ban duwai haba u leitjngoh 
ia ki iing ki paramarjan. Nga kynmaw ha ka 
snem 1960-1961 katba nga dang trei ha Manipur, 
ba kijingsawa ki long khlem kut ha ki iing 
briew bad ha i'ngmane. Kumta, duwai shibun ban 
ioh shibun ki jingkyrkhu, hynrei duwai khyndiat 
ban ioh tang khyndiat ki jingkyrkhu. 

HA KA KYRTENG JONGNO BAN DU- 
WAI ? Kane ka jingkylli ka la mih shisien na 
uwei u rangbah ha kawei na ki jingiaseng iatei 
hapoh Mikir Hills. U Blei Uba long laingut ha 
Uwei, ngi lah ban duwai ha ka kyrteng U Kpa, ha 
ka kyrteng U Khun bad ha ka kyrteng U Myn- 
siem Bakhuid. Shisha ha ki Jingthoh Bakhuid U 
la khang ban duwai ha ka kyrteng kiwei pat ki 
blei, kum u Baal, u Dagon, lane ki ksuid, u 
phan u kyrkad, dei kane ka jingleh bad ka jing- 
ngeit ba u Elis ha u la iakop (challenge) ia kita 
ki nongiathuhlypa u Baal sawphewngut. Ka 
Histori ka Balang ka iathuh ruh ba don kiba 
duwai ia ka jingiarap lem ha ka kyrteng ki 
riewkhuid, kumjuh kumba leh uta uba riew- 
spah ha dujok ha ka kyrteng u kpa Abraham. 
U Moses u ju duwai ha ka kyrteng U Jehobah. 
U Samuel u la ong shisien, “To ialum ia ki 
Isreal baroh sha Mispah, te ngan duwai na ka 
bynta jong phi ha U Trai” (I Sam. 7 : 5 ). Ha 
ka Salm 5 : 2 la thoh, “To sngew ia ka ktien 
ka jingkyang jong nga, ko Syiem jong nga bad 

U Blci jong nga ; naba ha Me nga duwai’’. U 
Jisu U hikai bad U ong ban duwai, “Ko Kpa 
jong ngi Uba ha bneng.” U ong ruh ba dei ban 
pan ha ka kyrteng jong U (loan, IS : 16). Ki 
Apostol hi ki la ju pyndonkam ia ka kyrteng 
U Jisu Khrist haba ki duwai ne haba ki 
leh ia ki kambah. 

Kawei ka jingkylli kaba ngi la shait ioh- 
sngew ka long kane, ba haba ngi duwai ngin 
pyndonkam da ka ktien ME ne da ka ktien PHI 
ia U Blei. Ha la ka jingsngew, ym donkam ban 
ong kano kaba dei bad kano ka bym dei, ngi lah 
ban ong ME ne PHI katba kum ka 
jingmlien ne ka jingsngew mynsiem jong 
ngi hi. 

“Ngi wan ha ka kyrteng jong Me, Kpa 

U Khun bad U Mynsiem babha; 

To nang iada to hikai ruh, 

Ba ngin long jong Me junom duh.’’ 



LYNNONG — 7 


DEI BAN DUWAI NA KA BYNTA AIU ? 

Ka long kaba eh ban jer kyrteng lut sha- 
phang aiu kaba ngi dei ban duwai; ym dei hi 
ruh ban pan lut shisien pan ia ki jingdonkam 
baroh, ka dei ban long katba kum ka por bad 
ki jingjia. Ha ki jingduwai jingpan jong ngi 
ki don shisha kiei kiei kiba iadei bad U Blei bad 
kiei kiei kiba iadei bad ki parabriew bad kum- 
juh ruh kiei kiei kiba iadei bad ngi hi shimet 
shimet. 

Ha kaba nyngkong eh ka bha ban buh 
ba ka long kaba dei eh, ban duwai ba ngin 
ioh ia KA JINGPYNTHYMMAI BOR BA 
KYNJA MYNSIEM. Ngi im ha ki sngi ha 
kaba ka jingsniew jingthala ka la kiew rynieng, 
bad ka jinglong kaba kynja rnynsiem pat ka 
la hiar bad kalajan jah wat ka syrngiewjong 
ka, kumta la dei ban pyrta jam kum uta u Haba- 
kuk, “Ah Trai to pynim ia ka kam jong Me 
hapdeng kine ki snem” (Hab. 3:2). Ka jing* 
hiar ka jinglongbriew ka la shlei kum kijing- 
shlei um kat haduh ba ngim ioh shuh wat ia la 
ki pohjut ban buh, namar ha khrum ka bneng 
dap tang ka jingthala suda. Ka Iyer ka la 
iwkhong than, ym long shuh ban pynhiar myn- 
siem ha Sor ne ha nongkyndong run kumjuh. Ki 

briew hi barob ki ong ia lade ba ki dei ki 
khristan, hynrei kim shym Phla, kim shym Trei 
lymne kim shym lm kum ki khristan. Dei ban 
iai duwai, pynrhem ia ki jingduwai, “Men ym 
pynim pat ia ngi ba ki briew jong Me kin ioh 
leh kmen ha Me ?” (Psalm 85 : 6). La ong ba 
shisien katba u Sadhu Sunder Singh u dang iaid 
hapoh ki madan thah bad uwei u paralok jong u, 
ki la iakynduh ia uwei u paralok uba jan iap 
thah ; u Sunder Singh u la kylli bad ulabahia u, 
hynrei uta u paralok jong u um treh, u la iaid la 
ka iaid marwei. Ka jingiarap lem jong u ia la 
u paralok ka la wallam ia ka jingshit jingsyaid 
baroh arngut, bad ki la lait im na ka jingkhriat, 
katba uta uwei pat la ong ba u la iap noh shwa 
ban poi sha ka jakarieh. Namarkata, duwai 
lem na ka bynta kita ki mynsiem kiba lajan 
iap bad kiba lajan rong noh da ka pop sha 
bymjukut. 

Ngi dei ban duwai na ka bynta ban PYNIM 
THYMMAI IA KI BA LANG. Ki Balang 
mynta ki long kum kata ka Balang Laodikaia 
kaba shu syaid, shit ruh em. khriat ruh em. Ka 
long ka jubab kaba suk ehia kita baroh kiba don 
ka jingkitkhlieh ia ka Balang ban jubab, hynrei 
ia kaba U Blei Un sa prie, na ka shyntur jong U 
(Jingpyn 3: 15,16). Kilingmane kiba heh, kiba 
lieh, kiba phyrnai ki long ki fingjah ba khlem 
briew. Ki lingmane kiba rit kiba sop da u 
phlang ki long kum ki sem mrad. Ka jingmane 
Blei ka long khriat daitthah slam slam kum 
ka met ka bym don jingim kaba la iap. Ki 

jingrwai ki long kumba kynoi thiah, ki jiogduwai 
ki long kiba jlan, kiba kyllain, ki bym don 
jingsngewkynduh. Ki ktien u nongduwai baroh 
ki mih na ka khlieh ym na ka jingpluh ka doh- 
nud. Ki pulpit ki long ki jaka ha kaba ka jing- 
ijli ba pynduh ka ieng. Ki jingkren (Sermon) 
ki long kiba iap, namar la kren da ki nongkren 
kiba iap, kumla ki ai ka khubor kaba iap ia ki 
nongsngap kiba lajan iap. Kan myntoi aiu 
kata ka rong ka rup jong ki khristan kaba shisien 
shitaiew ban poi sha ka jingiaseng iathuhkhana 
kaba tang ar kynta lada slem eh, haba ki spah 
kynta ha ka shitaiew ki iw pyrthei. Ha ki jing- 
iaseng la shait phah tang ki nongmihkhmat na 
ki iing, bad ha ka jingiaseng duwai lei lei tang 
ki nongmih khmat ka Balang. Ka long kaba 
sngewsih ba ioh ngin khreh ban khang khyrdep 
ia ki iingmane, ngin khreh synduk iap briew 
bad ingin tih jingtep ban tep iala ki Balang. 
Shaei ka jingsawa ka jingshad bad ki sur rwai 
jingkmen jingshem mynsiem mynta? Ki Baibl 
ki shu thymmai sah khlem da don ba ktah ia ki, 
lane ki lah ban rim ba la buh slem than. Ngi 
donkam ban duwai jur ha la iing ha ki jing- 
duwai bad hangno hangno. 

U John Welch, u nongialap uba pawnam ha 
ri Scotland, u ju duwai man la ka miet lem bad 
ki jingjaw ummat. Ka tnga jong u ka la kylli 
ia u balei ba u leh kumta? U la jubab, ‘‘Nga 
don lai hajar ki mynsiem ha kiba nga dei ban 
duwai, bad ngam lah ban tip kumno kiba kham 

bun na ki ki long." Duwai na ka bynta ki para* 
bangeit ha kiba jan iap. 

Ngi long ki briew kiba shoh da ka Iyer 
langthari, ba la shlei da ki jingatum. Ngi shong 
ha ki Balang kiba long tang ki dew ryngkhiang, 
kiba ka jingshitrhem jong ki ka long tang ia ki 
sawdong ki kynroh jong ki. Ka jingshohnoh 
briew, ka jingawria, ka jingbamsap, ki jingbym- 
hok, ka jingpynkhein Sngi U Trai, ka iadie ia- 
thied ha ka sngi U Trai bad kiwei kiwei ki la 
long kum ki jingialehkai sngewbha hapdeng 
ki khristan. Ki jingiasait nia, ka jingkwah 
burom, ka jingbishni briew 'ka paw shai ha 
khmat jong ki khmat, bad ha ka shyntur jong ki 
wat ha kita kiba long ki nongialam ka Balang. 
Ngi donkam namar kata ia ka Iyer kaba im bad 
ia ka umpohliew ban pynim pat ia ka Balang 
U Blei. 

Halor kine ki jingeh bad ki jinghiar kiba 
ktah ia ka jinglong jingim mynsiem jong ngi, 
ngi donkam ia U MYNSIEM BAKHUID. la 
Une U JISU U la kular, ‘‘Nga ruh ngan duwai 
ia U Kpa te Un ai ha phi ia uwei pat U Nong- 
pyntngen ba Un ioh iaisah lem bad phi ha la 
ka rta’* (loan. 14:16). Une, la ong ba U long U 
Nongpynkynduh ia ka pyrthei shaphang ka pop, 
ka hok bad ka sngi bishar. Kat kum kane ka 
jingkular, ki synran ki la iai duwai bad ki la iai 
ap ha Jerusalem, bad ha ka sngi Penteko&t, 
ki la ioh pdiang ia U Mynsiem Bakhuid. Ha 
kata ka por Ia jia shibun ki jingjia kiba phylla. 

Ki la ioh ka bor ban kren, ban phla, 
ban leh ia ki kambah, bad la pyniasoh 
sha ka Balang haduh lai hajar ki mynsiem ha 
kata ka sngi. Kane ka long ka jingtrei U Myn- 
siem Bakhuid, kaba lah ban pynim wat ia ki 
shyieng kiba la iap la slem. Ia kane ka jingshi- 
sha ngim lah ban len, ha ki por ki por la 
don ki jingjia bad ka jingbeh Une Ujuh U 
Mynsiem ha kane ka ri jong ngi. La ong ba 
U Billy Graham u la thoh kawei ka Artikl kaba 
la buh kum ka Sobject- “Ia ka Ribaibal ngi 
donkam bad ngi dei ban ioh ia ka,’’ bad kata 
kan long tang da ki jingduwai. Nangtashuh shuh 
u la ong, “Nga ngeit skhem ba ngi lah ban iohi 
ha kane ka ri, ia kabor bah kaba phylla, kaba la 
pynkhih da U Mynsiem Bakhuid U Blei. Nga 
duwai ba ngin nang iohi shuh shuh ia ka jing- 
pynpawjong U Blei ia kiei kiei kiba kham khraw 
hapdeng jorig ngi, wat ia kata ka Ribaibal kaba 
lah ban pynkhynniuh ia kane ka ri na ka jaka 
pdeng jong ka pyrthei sha ki sawdong pyllun 
jong ka”. Duwai te ba U Blei Un theh noh buk 
buk ia U Mynsiem jong U kumba la iathuhlypa 
da u Joel nongiathuhlypa. 

Ka long kaba donkam ruh ban duwai na ka 
bynta ki PARA-MYNSIEM, ki mynsiem kiba 
kordor, kiba long kum ki jingkynshew ba 
la burieh, kiba don ha ka jingteh mraw jong u 
bymman. Ha ka Salm kaba 33 : 19 la ong, “Ia 
ka ban pllyait ia ka mynsiem jong ki na ka 
jingiap, bad ban sumar im ia ki na ka nem- 
sniew.” U briew u lah ban pynim ia la ka doh 

bad ka snep jong u, hynrei un pynim kumno ia 
la ka mynsiem, bad un iapein daei ia la ka 
mynsiem ? U Dabid u la duwai na ka bynta ia 
lade da kaba ong, “Ko Trai, slem katno ba Men 
shu khmih, to pyllait ia ka mynsiem jong nga na 
ki nongpynjot jong ka.” (Psalm 35 : 17). Haba 
U Jisu U la iohi ia ka jingkhraw ka kam, bad ia 
ka jingjot ki mynsiem U la ong, ‘‘Ka jingot kaba 
bun sl’.isha, hynrei ki nongtrei ki khyndiat, 
namarkata to kyrpad ia U Trai ka jingot, ba 
TJn phah noh ia ki nongtrei shaka jingot jongU.’’ 
(Math 9: 37, 38). U James Gilmour u la iathuh 
ia la ka jingshem mynsiem da kaba u ong, 
“Ha nga hi ka mynsiem jong ki nong-India ka 
long mar ryngkat dor bad ka mynsiem ki Pha- 
reng, bad ka Gospel ka long kaba donkam eh ia 
ki nong-Shaina kumjuh kumba ka la long kaba 
donkam eh ia ki nong-Iurop.” 

La ong ba la don kawei ka briew kaba la 
ju duwai ha la i kamra rit na ka bynta u tnga 
jong ka. Haba u la dih buaid u ju theh ia ka 
da ka um na ka byrti man ka por. Ha kawei 
ka sngi u la wan katba ka dang duwai lem bad 
ki jingjawummat ha kajuh ka jaka. U tnga 
jong ka haba u lap ia kane ka jingleh jong ka, 
u la sngewkynduh jur bad u la kylla ka bamut. 
Ka la jop ia u da ka jingduwai. 

U khun jong kawei ka kmie kaba riewblei 
u la long uba runar eh, une u la leit sha thma. 
Ka kmie ka ju dwai borabor na ka bynta jong u, 
hynrei kam tip ba u la lah iap noh ha ka jingia- 

leh. Uwei u shipai uba la Ion u paralok jong u, 
ka la jia ba u leit poi kyndit ha ling katei ka 
kmie; u la iohi ia ka dur jong u hapoh kata ka 
i'ing. Haba la kylli, ka kmie ka la iathuh ba u dei 
u khun jong ka uba leit shapoh thma. Uta 
u shipai u ia iathuh ba shuwa ba un iap ha 
thma u la kylla ka bamut, bad u la long u 
khristan uba bha tam hapoh ka khynhun. Kane 
ka long ka bor jong ka jingduwai. Don da ki 
hajar bad ki phew hajar kiba kum kine, ngi dei 
ban duwai lem na ka bynta jong ki. 

Ka long kaba donkam ruh ban duwai na ka 
bynta ki NONGSHUN jong ngi. U Jisu Khrist 
U la hikai da kaba ong, “To ieit ia ki nongshun 
jong phi, to kyrkhu ia kiba tim ia phi, to lehbha ia 
kiba shun ia phi, to duwai ruh na ka bynta kiba 
lehsniew ia phi, bad lehbein ruh ia phi’’ (Math. 
5:54). Ka dak jong ka jinglong khristan kaba 
shisha ka long kane. Ki briew jong kawei ka 
shnong ki la mut ban leit lynthem maw ia u Mis- 
sionery bad ka i'ing jong u kiba dang iapoi thym- 
mai, kiba shong hapoh ka iingjain. Hangta ki la 
shem pynban ba u dang duwai na ka bynta jong 
ki, bad ba la kerkut ia ka iingjain da ki Angel 
U Blei. Kumta kita ki briew ki la phet noh. 

Duwai na ka bynta KI NONGSYNSHAR 
bad KIBA HALOR jong ngi. Ai ka burom ha 
kiba dei ban ioh ka burom, ka khajna ha kiba 
dei ban ioh ka khajna, bad duwai ruh ia ki, ba 
kin im slem, bad ba ka jingsynshar kan 16ng ka- 
ba hok bad kaba bha, “Duwai na ka bynta ka 

khet u Dabid bad ka jingsuk ka Jerusalem,” 

(Psalm 122: 5,6). 

Ka long ka kamram khristan ban duwai lem 
na ka bynta K1BA PANG K1BA SH1TOM, na 
ka bynta ki Hospital, ki nongtrei ha ki Hospital 
bad ha ki kam pynkhiah baroh. Duwai na ka 
bynta ka jingduk ka jingkyrduh, na ka bynta ki 
jingjia kiba pher ba la ktah da ka MARIANG, 
kum ka jingshlei um, ka jingkhynniuh jumai, ka 
nemsniew bad kiwei kiwei. Uta u Elias la 
ong ba u la duwai na ka bynta ka bneng ban 
ioh slap, bad ba ka khyndew kan pynmih noh 
ia u soh jong ka (Jak. 5: 17,18). 

U kparad jong u C.H. Spurgeon, la ong, ba 
u don 10 ngut ki khun, u long u minister uba 
duk. Ka masi kaba la long ka jjngmyntoi jong 
ki man ka sngi, ha kawei ka sngi, ka la iap noh. 
“Kumno ngin leh”? la kylli ka kmierad. 
“Ngam kwah ban iathuh aiu kaba ngi dei ban 
leh, hynrei nga tip ia kaei kaba U Blei Un sa 
leh,” la jubab u tymmen. Ynda mynstep la 
ong ba ka la wan ka jingiarap na ka phond iarap 
ki minister. 

Nga la kwah eh ban poi Synod myn 25 snem 
mynshuwa, namar ba ngam patju poimynno 
mynno ruh, ka Synod kaba la long ha Mairang. 

I mei I pa kim lah ban iarap ia nga wat shipaisa 
ruh ban ioh tang ka bai lynti. Ha la ka jinglong, 
samla fit, namar ka jingangnud kaba jur, nga 
lapynleit jingmut ha ki jingduwai. Mynstep, 

nga la wad ia ki kot ki sla jong nga kumba nga 
ju leh man ka sngi ; nga lap pynban saw tyngka 
kiba dang thymmai bha hapoh ka kot. Nga 
kylli kata ka paisa ka dei ka jongno, hynrei ba- 
roh kim iatip. Ka lah ban long, ba don mano 
mano ba la buh, lane ma nga hi ruh ngam kyn- 
maw shuh, hynrei nga la ngeit ba ka long ka 
jingkyrkhu bad ka jingplie lad U Blei. Nga la 
poi sha ka Synod da ka jingkmen. 

Haba nga la shimti ia ka kam Synod Officer 
ha Mikir Hills ha ka Presbytery kaba la long ha 
Tahpat ha u bnai January 1965, katba dang ia- 
long Komiti ha phyllaw kawei ka iing, nga la 
pyrkhat ia ka jingjakhlia kata ka jaka, bad ia ki 
jingpang kiba lah ban don ha kata ka ri. Nga 
la pynleit jingmutha ki jingduwai jong nga. Yn- 
dahaba la waika Komiti I Rev. T. Rodbornel la 
ai kawei ka shithi. Haba nga la plied nga la lap 
ka lut shispah tyngka lem bad ka shithi, ba la ai 
sngewbha da iwei i Doctor ; i la bthah ia nga 
ban thied dawai ban sam ia ki baduk. Ka long 
kaba phylla ba ha kato ka jaka mynta la don ka 
Rural Health Centre jong ka Synod. Ngin kyn- 
maw ia ki ktien u Paul, “U Blei jong nga Un pyn- 
dap ia ki jingkyrduh jong phi baroh” (Phil. 4:19). 



LYNNONG— 8 


BALEI BA U BLEI UM JUBAB LUT IA 
KI JINGDUWAI JONG NGI? 

Ngi don borabor kaba kum kane ka jing- 
sngew, ba U Blei Um shym la jubab lut ia ki 
jingduwai jong ngi. Don kiba ong ba ki la 
duwai bunsien bunsien ba U Blei Un ai ha ki 
ka bor ban jop ia ki jingmlien ba sniew bad 
ia ka jingim kaba thala. hynrei U Blei Um 
shym ai bor bad Um shym la iarap. Don ruh 
kiba ong ba ki la duwai bunsien bunsien ia ki 
jingpang jingshitom kiba la bat slem slem ia ki, 
hynrei U Blei Um shym shahshkor satia. 
Don pat ruh kiba ong, ba ki la minot bha 
ha ka rep ka riang, ka khaii ka pateng ryng- 
kat bad ki jingduwai, ba U Blei Un pynroi, 
khnang ba kin ioh ban ai kham bha sha ka 
kam U Blei, hynrei ki poi pynban sha ka 
jingduh, bad ka jingduk ka nangjur nangjur. Ki 
don ruh kiba ong, ba ki la iaduwai shitrhem 
ha la ling, hapoh lingmane, bad la iapyrkhat 
ia ki lad baroh ba U Blei Un pynim thymmai 
ia ka Balang jong ki, hynrei ka sah kajuh, 
bad ka kylla Jong pynban kaba iap. Ki don 
ki long-kmie kiba la long kum kata ka tnga 
u Job kaba la iakynduh ia ki jingjynjar, ki 
la ong, “Me iaineh katta ruh ha kajingjanai? 
To kyntait noh ia U Blei, to iap noh art ad” 
(Job 2: 9). 

Ha kawei pat ka liang, ngira shym poi pyr- 
khat kumno ki sngewthuh kito ki briew ki 
bym ju duwai Blei, hynrei ki long kiba dap 
kyrhai ha ka jingim jong ki. Ka long kaba 
phylla ruh balei U Blei U ai wat ia kata kaba 
ngim shym la pan. Ka long kaba phylla 
shuh shuh ba don ki nongduwai kiba lada 
U Blei Un ai lut ia kaba ki la duwai, kin 
nym lah shuh ban pyndonkam ia ki, bad 
ka pyrthei hi kan nym ngiam jaka. Haba ngi 
dang rit, T pa I ju iathuh ia ngi shaphang ka- 
wei ka briew kaba la sngewthuh ia ka jingduwai. 
Ka ju pynhiar ia la ka jain tapmoh ha ka por 
duwai ban ap pdiang ia ki jingkyrkhu U Blei. 
Ki jingduwai jong ngi ki long kiba ngi pyrkhat 
eh tang ban ioh ym ban ai. 

La kylli ia u Dr. R. A. Torrey katto katne 
ki jingkylli shaphang ka jingduwai. Kawei ka 
jingkylli ka long, kumba la kylli haneng, “Balei 
ba U Blei Um shym la jubab lut ia ki jingdu- 
wai?” Haba thoh lyngkot ia ka jubab jong u 
ka long kumne : Don katto katne ki daw, 
balei ba ia ki jingduwai jong ngi katto katne U 
Blei Um shym la jubab. Kawei ka long ba ngim 
shym don ka jingiadei kaba jan bad U Blei. Ka 
long ruh namar ba ngim shym la pan ha ka 
kyrteng U Jisu Khrist. Ki jingduwai jong ngi 
kim long katba kum ka mon U Blei. Ka lah ruh 
ban long ba ngim don ka jingiaineh, bad kumba 
ong u Jakob ba ngi shu pan bym dei.” 

Kawei pat ka jingkylli, “Kumno yn duwai 
khnang ba ngin lah ban ioh ia kata kaba ngi 

duwai?” U la jubab, “Phi dei ban long u 
briew uba ngeit ha U Jisu Khrist Uba 
U’Trai, uba don ka jingngeit kaba skhem, 
kaba im, uba kloi ban leh ia ka mon U Blei 
(loan. 14: 13,14). Phi dei ban duwai sha U Blei 
U Kpa, da (J Khun bad U Mynsiem Bakhuid 
(fiph. 2: 18). Phi dei ban duwai katbakum ka 
mon U Blei, bad phi dei ban don ka jingiaishah. 
Nga lah ban pynshisha ba U Blei U jubab ia ki 
jingduwai na ka Baibl bad na ki jingshem ki 
jong ngi hi. 

Don ruh katto katne kiwei pat ki daw, 
balei ba ngim shym la iohpdiang lut ia kaba ngi 
duwai. Kawei ka long ba ngi dang mane ia 
kiwei pat ki blei, bad ba ngi dang thaw bleithaw 
da lade. Ngi shakri ar kynrad. U Blei Urn 
sngewbha ia ki Isreal bad U bitar ia ki haba 
ki long kumta, u kren sbai ba Un nym pdiang ia 
ki jingiam jingud jong ki (Amos 4). U Blei 
Um lah ruh ban iarap lada ngi long kiba la 
lyndet ia ki hukum bad ia ki aifi jong U. U 
Esra u iam haba u duwai, bad u ong, ‘‘Namar 
kata to phla ha U Trai, U Blei ki kpa jong phi, 
bad leh ia ka mon jong U, ban pyniakhlad 
noh ia lade, na ki briew kane ka ri, bad' na ki 
kynthei nongwei’* (Esra 10: 11), 

Ka long kaba shisha kumba la kjlew sha 
khmat ba lea jingbymiaineh bad ka jihgbym- 
iaishah ka long kawei ka jingeh, ba ngim lah 
ban idh pdiang lut ia ki jubab jong U Blei. 

U Jisu {Christ U hikai shaphang kane haba 
U kren ia ka pharshi shaphang ka kynthei kaba 
iai duwai bad shaphang u lok shiteng synfiia. 
La ong ba ki synran U Jisu hadien jong U ki la 
iaineh skhem ha ki jingduwai. “Lada phi 
iaineh ha nga, bad ki ktien jong nga ki iaineh 
ha phi, ia kaei kaei ruh ba phi mon, phin pan, 
te kan long ia phi” (loan 15 : 17). 

Ka jingbymphla ia la ki pop, bad ka jing- 
kwah ban iai bat ia kata ka pop kaba shait snob 
ha ngi, ka long kawei pat ka jingeh kaba pyn- 
long ia U Blei ban nym ai lut ha ngi ia kaba ngi 
kwah. U nongrwai Salm u ong, “Lada nga 
hiew ia ka jingbymhok ha la ka dohnud U Trai 
Un nym sngew” (Psalm 66: 18). U nongthoh 
sha ki Hebrwpat u ong (Heb. 12: 1), “To ngin 
b*et noh... bad ia kata ka pop kaba shait snoh 
ha ngi.” Ka lah ban don ka pop kaba ngi ieit 
eh, kaba ngim mon satia ban iakhlad, bad ban 
phla ha khmat ki briew ne ha khmat U Blei, 
kaba kum kata ka khan glad ia U Blei ban pdiang 
ia ki jingduwai iong ngi. U Isaiah u ong, “Ha 
khmih ia ka kti U Trai ym shym la pynlyngkot, 
katba kam lah ban pynim, lymne ka shkor jong 
U kaba khia, katba kam lah ban iohsngew, 
hynrei ki jingbymhok jong phi ki la pyniakhlad 
noh hapdeng jong phi. bad ki pop jong phi ki 
la kah ia ki khmat jong U na phi-, katba Un nym 
sngew.’* 

£a diengpyngkiang kaba khlain ha kane ka 
bynta ka long ruh ka jihgbymngeit. Ki synnw 

shisien ki la lyngngoh haba la tim ia uta u dieng- 
dumbur u bym seisoh. U Jisu U la ong, “Shisha 
nga ong ha phi, lada phi don ka jingngeit, bad 
phim sngewartatien, phin ym leh tang ia kaba 
la leh ha uta u diengdumbur, hynrei lada phin 
ong ha une u lum ruh, long ba la rat noh, bad 
ba la noh ruh sha ka duriaw, yn sa leh kumta. 
Bad ia kiei kiei baroh kat kaba phi pan ha ka 
jingduwai da kaba ngeit, phin pdiang” (Math 
21:21,22). U Jisu U la ong bunsien, “Ah phi 
kiba rit ka jingngeit” Ha ka Shithi sha ki 
Hebrw kaba khatwei ka lynnong la kdew ia ki 
briew jong ka jingngeit, bad ia kiei kiei kiba 
phylla ba la leh da ka jingngeit. U President 
Abraham Lincoln, u briew uba dap ka jing- 
ngeit, bad u riew duwai u la ong, “Lada pynlong 
ia nga bunsien ban dem ha ki khohsiew, da kata 
ka bor jingpynkhih kaba jur, kaba don hangne 
bad hangno hangno ha kaba nga don. Ka jing- 
stad jong nga hi, bad kita baroh kiba dei ki jong- 
nga, kim long kiba biang satia wat tang na ka 
bynta shisngi ruh.” 

Ngi ju pyrkhat ruh ba ka long ka bym 
donkam ban duwai, namar U Blei Uba dap da ka 
jingisynei Un ai hi. Nalor kata U Blei U tip lut 
ia kaba ngi donkam, ngim donkam ban duwai. 
Kumta haba ki jingisynei U Blei ki ryngad 
teng teng, ngi ong pynban ba U Blei Um shym la 
iarap ia ngi. Shisha kaba dei ba lada ngi pan 
ia ka wait Un nym ai, namar U tip shai ba ngin 
pom. Lada ngin pan pynban kaba rit ne tang 
kawei, un ai ha ngi shibun, ne kaba kbam khraw 

kum uta u Solomon. Ki jubab U Biel kim lab 
ban long ba ngin ioh ia ki ha ka tarik 
kaba ngi kwah; lane ba ngin ioh thik kumba 
ngi kwah, ka jubab ka lah ban wan kham 
slem, ne ha kawei pat ka dur kaba ngim lah 
ban irhuh. Don teng teng haba ngi duwai ban 
ioh kajingkoit, ngi pang pynban ne ngi khlad 
noh na ka pyrthei. U la jubab, tang ba U 
kwah ban tynjuh ia ngi, lane ban ialam ia ngi 
wat sha ki jingpynshoi, ban pynkhlain ia ka 
jingngeit jong ngi. Ka jingngeit khristan ka dei 
ban shu hun belt, ba ki jingleh U Blei ki long 
kiba bha suda, bad kiba pynbha ia ngi, bad 
ngi dei ban ong kum U Job lada ka dei ia ngi 
ban shah kum ma u. “Lyngkhuid nga la ml 
na ka kpoh ka kmie jong nga, bad lyngkhuid 
ngan leit phai pat shata. U Trai U la ai bad U 
Trai U la shim noh, long ba la kyrkhu ia ka 
kyrteng U Trai” (Job. 1:21). U Dabid Brai- 
nerd u la long u riew duwai, u bym da pyrkhat 
la un ioh jubab ne un nym ioh. U la shah lynter 
ia ka jingpang ha ka met jong u, bad u la khlad 
noh na ka pyrthei haba u dang 32 snem ka rta. 
hadien ba u la pynlut por ban ialap ia ka Gospel 
sha ki ri kiba jngai palat 3000 mail na la ling. 
Ka jingim jong ka jingduwai jong u ka la 
pynsngewkynduh ia u Carey ban wan sha India. 
Ka diary jingtreikam jong u ka la pynsngew 
kynduh ia u Robert M. Cheyne ban leit ialap 
sha ki Jiw. Ka kot khubor kaba u la thoh ka 
la kren ia u Henry Martin ban wan sha India. 
Bun na ki jingduwai u Brainerd U Blei U la 
jubab hadien jong u. 

KA BOft KA JINGDUWAI KABA PAW HA 

KI KATTO KATNE KI BlEWDlJWAI 

Ngim don jingartatien ei ei ruh. U Blei U 
ju jubab ia ki jingduwai jong ngi, la ym baroh. 
Ngi dei ban pynjur ki jingduwai jong ngi marwei 
marwei, kum ka ling ka sem, kum ka kynhun 
khristan, bad ka Balang shityllup ka pyrthei. 
lAvnta ngi donkam eh ia kata ka por kaba ngi la 
dun noh, bad kiba bun na ki nongtrei ha ka ori- 
soh TJ Trai ki la jialong kum uta u nongpom 
dieng ha ka por u Elisha, uba la pynjah ia u sdie 
hapoh pung, u la pom dieng tang da u spieng. 
Dei ban duwai ban ioh pat ia u sdie ba kynja 
bneng (2 Syiem 6: 1-7). Ngin iapeit tang katto 
katne na ki nongduwai bad kumno ka bor U 
Blei ka paw ha ki jingduwai jong ki. 

1. Ka jingduwai bad ki kpa tymmen ka Tes- 
tamen kaba rim. Ha ka Testamen kaba rim, 
ki jingduwai ki long ha ka dur ka jingud, ka 
jingiam bad ka jingkyang. Ka long ruh kum ka 
jingpeit jingkhmied sha bneng. Don ki jingdu-' 
wai kiba jrong than, bad don ruh kiba lyngkot. 
Kham bunsien ka jubab na U Blei ka wan ha 
shen. 

Ha ka kitab Jenesis (Jen, 18:16-23) la iathuh 
ba u Abraham u la duwai da kaba iasaid jur sha- 

phang ka shnong Sodom bad Gomora. U Blei 
U la jubab ba urn lah ban map, namarkata la 
thang ia ka Sodom bad ka Gomora. U Abraham 
u la duwai ruh ba U Blei Un al ka jingkoit jing- 
khiah ia u Syiem Abimelek bad ia ka iing jong 
u, U Blei U la leh kumta kat kum ka jingkyrpad 
u Abraham (Jen. 20 : 1 7). Ha ka lynnong kata 
lai ka Kitab Eksodos la iathuh ia ka jingduwai 
jingkyrpad bad jingiasait kabajur jong u Moses 
shaphang ia lade, ba um lah ban pdiang ia ka 
jingkhot U Blei. U Blei U la jubab ba uip.lqh 
ban leh kumta, U la kular ban don ryngkat bad 
U Moses, kumta ruh ka la long baroh shilynt<?r 
ka jingim U Moses. Ha ka lynti na Ijipt sna ri 
Kanaan la don bun ki jingjia, hvnrei kawei ka 

n kaba shai bha ka long, haba u Moses u 
;vai la ong ba kita ki bsein ding ki la jah 
noh (Jingkh. 21:7). Haba u Samuel ulatym- 
men, ki briew ki la kyrpad ia u ban ioh syiem. 
U Samuel u la duwai, bad U Blei U la shah- 
shkor, kumta la pynsleh ia u Saul kum u Syiem 
uba nyngkong jong ki Israel (1 Sam. 8:6). Ha ka 
lynnong kaba phra ka kitab ki Syiem kata nyng- 
kong la iathuh ia ka jingduwai kaba jrong jong u 
Syiem Solomon, ha kaba u la pynkyntang ia ka 
tempi. U Blei U la wan paw ha u bad U la 
ong, “Nga la shahshkor ia ki jjngduwai jong me 
bad ia ka jingkyrpad jong me, ba me la prolong 
ha khmat jong nga, nga la pynkyntang ia kane 

ka ling ba me la tei ” (1 Syiem 9:3). 

2. Ka jingduwai bad ki nongiathuhJypa. 
Haba u khun kata ka riewkynthei u la iap 
noh, U Elijah u la dem halor jong u lai slen da 

kaba duwai, te uta u khynnah u la im pat 
(1 Syiem 18:17-24). U Elisha u la leh kumjuh 
ia u khun ka nong-Shunem (2 Syiem 4:43). Ha- 
ba ki shipai u Syiem Syria ki la wan ki la mut 
ban kem bad ban pynshitom ia u Elisha, u la 
duwai bad U Blei £) la pynmatlah ia ki baroh 
(2 Syiem 6: 17-18). Don shibun ki jingduwai 
ha ki kitab Esra bad Nehemiah la iathuh ia ka 
jingiam jingduwai jong u Nehemiah, na ka bynta 
ka jingjinjar bad ka jingjot ka ban sa wan ia ka 
Jerusalem, bad U Blei U la shahshkor ia ki jing- 
duwai jong u. Ha ka Kitab Isaiah (37 lynnong) 
la iathuh shaphang ba u Hesekaiah u la kyrpad 
ia u Isaiah ban duwai na ka bynta ki nongshim, 
bad ma u hi ruh u la duwai na ka bynta ka iing- 
krenbeifi ia u Senakherib. U Blei U la parang 
ia ka jingduwai, u Angel u la pyniap ia ki shipai 
Assyria, bad ia u Senekheria ruh la pyniap ha 
Ninebe. Ym donkam ban iathuh shaphang u 
Daniel bad ki paralok jong u kiba long ki riew- 
duwai ha ka ri ka jinglongmraw, bad kumno U 
Blei U la don ryngkat bad ki. 

3. Ki Nongduwai ha ka Testament kaba 
thymmai. 

La ong ba U Sakhariah bad ka Elisabet ki 
la tymmen, hynrei haba ki la duwai, U Blei U la 
ai khun shynrang ia ki, ia u loan is u Nongpyn- 
baptis, u briew uba phylla bad uba riewblei 
(Louk. 1 : 5-25]. Haba la iakhawai ia ki san ha- 
jar ngut ki briew da ki san tylli ki kpu bad ar 

tylli ki dohkha, shuwa ban sam U Jisu U la 
khmied la ki khmat sha bneng ban duwai, nangta 
la iasam, la iabam kdang, bad la dang tam ruh 
sa khadar tukri (Louk. 9: 12-17). U Jisu U la 
duwai pat da ka jingkmen haba U la iohsngew ia 
ka khubor kaba bha na ki hynniewphew ngut 
kiba la phah ban leit ialap (Louk. 10: 21-22). 
Ka jingduwai U Jisu halor ka diengphna, “To 
map ia ki naba kim tip ia kaci kaba ki leh” ka la 
pynlong shisha ia ka lynti jingmap ia ka pyrthei 
baroh kawei. Wat ka jingduwai jong U sha- 
phang ka jingialong kawei ne ka jingialong shi- 
tylli jong ki bangeit, ngi kyrmen ba kan sa long. 

U soh jong ka jingiaineh jong ki synran ba 
ka jingduwai hadien U Jisu Khrist ka la long ka- 
ba khraw, khamtam kita ki jingjia kiba la jia ha 
ka sngi Pentekost. Haba la lynthem maw ia u 
Stephan u la duwai, “Ah Trai to pdiang noh ia 
ka mynsiem jong nga, U Trai U la pdiang, bad 
haba u ong, “Ah Trai wat thew ia kane ka pop 
...”U Blei U la leh kumta (Ki Kam. 7:59-60). 
Ka Tabitha (Dorkas) ka la im pat haba u Petros 
u la duwai (Ki Kam. 9:40). U Kornilios bad ka 
ling jong u ki ju duwai, u la iohi ia ka jingithuh- 
paw, bad la-pynbaptis ia ki. Haba la set byndi 
ia u Petros da u Herod, ki parabangeit ki la 
pynlong ka jingduwai kaba shitrhem, la pyllait 
noh ia u da u Angel (Ki Kam. 12:-1-12). Ha ka* 
juh ka rukom ruh ka la jia ia u Paul bad ia u 
Silas ha iingbyndi, haba ki la iarwai bad ia- 
duwai, la khynniuh u jumai, bad la pule ia ka 
Iingbyndi (Ki Kam, 16:19-34). Ha ka jingleit 

jong u Paul sha Rom, ka lyer ka la pynshad kyn- 
ting ia ka.lieng. U Paul u la ong ia ki baroh 
ban iabam jingbam, bad u Paul hi u duwai. 
Baroh ki la laitim na kata ka jingpaitlieng. 

4. Ki kpa bad ki nongialam, kiba long ki 
nongtei jong ka Balang. Ngim banse khlem da 
kdew ia ki katto katne ki kpa bad ki nongialam 
jong ka Balang, kiba long ki riewduwai bad kiba 
la ioh mad ia ka bor kaba phylla na U Blei. 
Pon na ki kiba la lah ban shah wat ia ki umsaw 
jong kane ka jingim. 

U Polycarp uba la long u Bishop ha Smyrna 
hamair ka snem 155 H.K. u la shah pyniap bein. 
Haba la ong ia u ba un len ia U Jisu Khrist; u la 
jubab, “Phraphew hynriew snem nga la shakri ia 
U Khrist, bad Um shym la leh kaei kaei kaba 
pynsngewsih ia nga, kumno keifi, nga lah ban 
krenbein ia U Trai bad U Nongpynim jong nga?” 
Haba la khreh ia ka lawar ding kaba rhem baroh 
sawdong, u Polycarp u la duwai, la ong ba ka 
thyllied ding ka la lon§ kum ka lama ba la beh 
da ka lyer. Uwei na ki nongshun u la sei da ka 
shuri, u la dung ia u bad u la khlad noh na ka 
pyrthei. 

U Tartulian ia uba la khot ba u long u kpa 
ka Thioloji ha ka Latiri, u la phla bad u la pyn- 
shisha ba kawei ha ki daw jong ka jingroi jong 
ka Balang ka long, namar ki khristan ha kata ka 
por ki la iaineh skhem ha ka jingduwai; La ia- 
thuh ruh ba u Clement ka Aleksandria u la 

thoh kawei kajinghikai shaphang ka jingduwai, 
ban iada na ki jinghikai ba bakJa ba don ha kata 
ka por. 

U Luther u ong shaphang ka jingduwai 
kumne : “Nga bun kam than mynta ka sngi. bad 
ngan nym lah ban pyndep ia ki lada ngam ai por 
ban duwai lai kynta.’’ Don bun pat kiba ong 
kumne, “Nga bun kam than mynta ka sngi, 
ngan nym lah ban pyndep ia ki, lada ngam pyn- 
duna noh ia ka por duwai sa tang lai minit.” 

U John Wesley u ong, “Ha khmat ka 
jingdon jong U, nga la plied bad nga la puleiaka 
ktien jong U ... hato yn dang don jingartatien ba 
ngan nym sngewthuh ia kata kaba nga la pule? 
... Nga plie la ka dohnud shaneng sha U Kpa ka 
jingshai, Ah Trai, ka Ktien jong Me kam shym 
la ong. Lada uno uno u briew u duna ka jing- 
stad ai un pan na U Blei ? Hadien kata ki jing- 
thoh jong nga la ki long kiba iap, ki kren briew, 
bad ia kaei kaei kaba nga pule mynta, kata kan 
sa long kam hi.” 

U C. H. Spurgeon haba u batai shaphang 
“Kaei kata kaba jop ia ki mynsiem ?” ha ka 
jingpynshisha kaba khadduh jong u u ong, “Ua 
kito kiba la kylla ka bamut thymmai, ngi dei 
ban iohi ia ka mynsiem jingduwai kaba shisha 
kaba don ha ki, kaba long ka jingring bad ka 
jingpynhiar mynsiem jong ki riewngeit. Lada 
kam long kumta, to tip shai ba kita ki dang long 
kiba iap.” 

Katba u George Muller ka Bristol u dang 
leit jingleit halor ka duriaw la wan lap ka 
jingdum jingdap lyoh. U la ong ha u Kapten 
ba u la kwah ban poi sha Quebec ha ka Sngi 
Saitjain shiteng sngi. Uta u kapten pat u la 
kdew sha kata ka jingdum lyoh ha duriaw. U 
Muller u la ong ba ka khmat jong u kam long 
sha uta u lyoh, hynrei sha U Blei Uba synshar 
lut ia kijingjia baroh ha ka jingim jong u. 
Ki la leit sha kawei ka jaka, bad u Muller u la 
sdang ban duwai, bad imat kumba uta u Kapten 
ruh u la kwah ban duwai. U Muller u la ong 
“Ko Kapten wat duwai, namar mynta uta u 
lyoh u la phet noh”. Kumta la ong ba u Muller 
u la poi thik ha ka por kaba u la kwah ban poi 
sha Quebec. 

U Dr. D. L. Moody la ong ba shisien u la 
thoh shithi sha ka kmie jong u da kaba ong, 
“Nga la ioh lad ban leit sha ka jingiaseng duwai 
man ka miet, hynrei tang arsien ha ki phra bnai 
ba U Blei U Kyrkhu ia ka jingtrei shitom jong 
nga. Nga ngeit ba phin ong, U Blei Un kyrkhu 
ia ka jingtrei jong phi to nang iaid shaphrang. !” 

Ki ktien kiba khadduh ha ka diary jong u 
Dabid Brainerd ha shuwa ba un khlad noh na ka 
pyrthei ki long kumne : “Ka mynsiem jong nga 
ha kane ka sngi ka phai da kaba sngewieit sha U 
Blei. Nga la kwah ban don ryngkat bad U, ba 
ngan ohi ia ka burom jong U, nga aiti lut ia 
lade ha U, ia ki paralok baieit eh jong nga, ia ki- 
ba ha ling ha sem jong nga, ia u para jong nga 

u bym shym iadon ryngkat hangne mynta; bad 
ia baroh kiba don jingiadei bad nga mynta bad 
shaduh bymjukut ruh. Ah ban da kata ka hima 

jong U kan wan sha kane ka pyrthei To 

wan. Ah Trai Jisu, to wan kloi, Amen.’’ 

“Phi tip ia ka dor jong ka jingduwai, ka 
long kaba kordor tam ia baroh, lano lano ruh 
wat klet ia ka'* (Sir Thomas Buxton). 

“Ka jingduwai ka long ka jingdonkam kaba 
nyngkong, kaba ar bad kaba lai jong u Minister. 
Duwai, ko para, duwai, duwai, duwai” (Edward 
Payson). 

Haba la kylli ia u Dr. R. A. Torrey, “Balei 
ba U Blei U pynkylla ia ki ain ka mariang ia 
kaba U hi U la pynlong, da ka jingduwai ?” U 
la jubab: “U Blei Um long U shakri jong ki 
aifi ka mariang, hynrei kita kein ki long ki shakri 
jong U. Bun snem nga la im da ka jingduwai, 
baroh kaba nga la ioh ka la long da ka jingdu- 
wai, hynrei ngam don daw ei ei ruh ban 
tharai ba U Blei U pynkylla ia ki ain ka 
mariang.” 

U E. M. Bounds u ong, “Ki briew ki lah 
ban trei ia ki kam kiba phylla lada ki la ioh ia 
U Blei ban ialam ia ki. Ka jjngiohpdiang kaba 
dap biang na U Mynsiem Bakhuid kan pynlah 
ia ki ban pynkylla khongpong ia ka pyrthei. 
Kane ka long kaba kham donkam eh mynta bad 
ha ki sngi ki ban wan.” Lah ban ioh ia kane ka 

bor bad ia U Mynsiem Bakhuld da ka jing- 
duwai. 

Shibynta na kajingduwai, u Sadhu Sunder 
Singh ba la thoh ha ka kot, “Ha ki Kjat U Jisu” 
ka long kumne: “Ko Kynrad, ban ioh shong ha 
ki kjat jong Me ka long kham bha bun hajar 
shah ban ia kaba ioh ban shong ha ka khet syiem 
kaba itynnad tam ha kane ka pyrthei, namar 
ban shong ha ki kjat jong Me ka mut ban 
shong junom ha ka khet jong ka hima 
bymjukut...” 

Uwei u Pastor ha shuwa ba un sa shongthait 
na ka kam, u la iathuhkhana da kaba pyndon- 
kam ia kine ki ktien: “Nga la pyrshang ban 
long u Pastor uba bha, uba lah ban shaniah da U 
Trai jong nga bad da ma phi. Nga la wan jngoh 
ha ki por ba phi pang, nga la pyntngen ia phi 
ha ki por ba phi jinjar. Nga la kren ia ka Ktien 
U Blei da kaba sngewskhem. Lada ngan nang 
ioh ban trei 1 bad ban dang im slem ha kane ka 
pyrthei, nga kwah ba pynkylla khyndiat ia 
ka rukam trei jong ng. Ngan pynlut noh tang 
khyndiat por bad phi, hynrei ngan ai por kham 
bun bad U Blei. Ngan ai por khyndiat ha ki 
kam ophis ka Balang, hynrei ngan ai kham bun 
ha ka jaka kaba rieh jong ka JINGDUWAI, te 
ngan sa lah ban trei khambha ia ka kam U Blpi, 
namar na lade hi ngan ioh ban ai tang khyndiat 
sha phi, kaba kham bun kan wan belt na U Blei.’* 

U pr. Billy Graham u ong, “Haba nga la 
sdang ban ialap myn khyndiat snem mynshuwa. 

nga la ioh shibun ki jingkylli, bad nga la lam 
artatiea shaphang kane ka Kitab (Bible). Da ka 
bor ka khlieh bad jingstad, ka long kaba eh 
ia nga ban sngewthuh lut ia ka. Phi tip kum- 
no nga la leh? Ha kawei ka sngi, ha ka snem 
1949, nga la plied ia ka Baibl bad nga la ong. 
Ah U Blei, ngam lah ban sngewthuh lut ia kane 
ka Kitab. Don ki bynta kiba ngam lah wat ban 
batai, hynrei Ah Blei naduh kane ka sngi, ngan 
pdiang hun mynsiem ia ka kum ka atiar kaba 
khlain bor jong ka jingim jong nga, bad jong ka 
jingshakri ktien Blei jong nga. Naduh kata hi 
ka miet, ka jingtrei kam jong nga ka la kylla 
bak. Nga shem ba nga la rah ha ka kti jong 
nga ia ka Waitlam. Kumta nga la iamynjur 
lem bad U Job uba la ong, “Nga la kham kyn- 
shew ia ki ktien ka shyntur jong U, ban ia la ka 
jingbam ba donkam*’ (Job 23: 12). 

Te don shibun kiwei pat ki sakhi kiba shai 
kiba pyni ba ngi lah ban ioh ia ka bor na U 
Blei, lada ngi duwai. Ka long ka kamram jong 
ngi baroh, khamtam kita kiba . long ki nongbat 
ia ka synduk U Trai ban im da ka jingduwai. 

DEI TANG DA KA JINGDUWA1 
KI BALANG KI LAH BAN IOH 
IA KA BOR U BLEI 

Ki Balang jong ngi mynta, haba ong kyllum 
ia ki jait Balang baroh, la kita kiba ngi lah ban 
iohi, la kita kiba ngi lah ban iohsngew, lane 
kiba ngi shu tip, wat kiba sha jngai bah, lah 
ban rai ba ki long kiba la ioh ia ka JINGPANG 
SWAI bad IA KA JINGPANG 1ABIT, kiba 
raikhoh, kiba tlot bor, kiba khlem bor, kiba im 
teng teng bad iap kham slem. Ki long kum ki 
brisoh ki iap stem, kiba tlor sla, ki bym seisoh 
bad ki bym don nongtrei. Ki long kum ki lyng- 
kha ba khlem sboh, khlem jingthung bad khlem 
kba. Ki long kum ki jingtei kiba rim, kiba la 
bam kruin, kiba bam sarang, kiba la twa bad 
kiba la shu pynlieh tang na jrong da ka shun, 
bad la pynjlih da ka umphniang. Ki long kum 
ka met kaba sti kaba raikhoh, bad kum ka 
nongleitkurim kaba bieit, kaba khlem riam 
khlem pynkhreh ia lade, ka briew kaba pynhiar 
mynsiem da ka jingthait. 

Ka long ka bym lah long ba ngin pynkhlain 
ia ki Balang da ki dawai pynkhlain kiba ngi don 
mynta, kiba ngi wad hi, kiba ngi shem hi, ki 
bym shem la bthah da U Doktor jong ka bneng. 
Ngi la lah shisha ban tei ia ki Tempi kiba heh, 

bad la ker da ki kynroh kiba skhem, ban iada na 
ki nongshun ka Balang. Ngi la don da ki hajar 
ki tyngka buh tyngkai na ka bynta ki ’nemsniew 
kiba lah ban jia ha ki khun U Blei. Ngi la pyr- 
shang ban ai ia ki jingstad ba kynja pyrthei bad 
ki jingstad kiba kynja niam ruh ia ki khun jong 
ka Balang, khnang ba kin pyndonkam ia ka 
khlieh ka jabieng jong ki ban trei ban pynroi ia 
ka Balang. Ka khlieh hi kam dei ka dohnud, 
kam dei ka bor Blei, kam lah ban pynroi ia ka 
Balang. Ngi la pynlut bun ki por jong ngi ha ki 
jait Komiti kiba ia pher, wat lada donkam ban 
iapeitmiet ruh. Ia ka jingduwai ngi la buh sha- 
rud, ka por kaba ngi ai ka long tang san minit 
bad duna ruh. Ngi ai tang kaba tam kaba lait 
sha ki Lasaros, namar ngi ong ba ngim pat biang 
wat tang ia lade ruh, ngi la klet ruh ban duwai 
na ka bynta jong ki. Ngi pyrkhat ba haba ngi 
la ioh ka rong ka rup, bad ba ngi la lah ban 
pyndep ia ka akor ka burom briew ka la biang 
eh ia ngi, wat la ngim shym ioh ia ka BOR BLEI. 
Ngi sngew ba tang ka jingiaseng shisien ha ka 
Sngi TJ Trai ka la biang ban leit mane Blei, la 
ngi la klet ia ki jait jingiaseng baroh, khamtam 
ia kata ka jingiaseng duwai ka bym da donkam 
eh. Em, parabangeit, khlem ka bor Blei ia kaba 
ngi lah ban ioh da ka jingduwai ngi long kiba iap. 

Ngi donkam eh mynta ban wallam shibun 
ki mynsiem sha ka Balang. Ngi donkam eh ban 
trei stet ia ka kam kaba U Trai U la aiti ha ngi 
ban ai ia ka Gospel sha ka pyrthei baroh kawei. 
Ngi donkam eh ia ki nongtrei kiba long ki new- 

duwai kiba la dap da U Mynsiem U Blei. Ngi 
donkam ia ka jingiaieit bad ka jingiadei jingmut 
hapoh ka Balang. Ngi donkam ka jingduwai. 
Kane kan pynpait pynpra ia ki jingeh baroh, ka- 
ne kan ai ka jingshlur ban jop ia ki kut ba skhem 
u bymman, Kane kan ai bor ia ki shyieng ba la 
iap la slem ban im pat, ban wan doh pat. Kane 
kan pynioh pat ia kata ka jingieit kaba nyng- 
kong. Kane ka por inynta hi ka donkam eh ia 
KA BALANG KABA JA1 DUWAI. 

Ki Balang ha ki spah snem kiba nyngkong 
ki long kiba khlain namar ki long kiba im da ka 
jingduwai. Katba ngi lah ban iohi na ka Kitab 
Ki Kam ki Apostol, khamtam na Ki Kam 4: 23- 
35, ngi lah ban iohi ia ki dak kiba im jong ki 
Balang ha kito ki snem kumne harum. (1) Ki 
long ki Balang kiba duwai, namar ki ithuh ia ka 
dor, ia ka jingkhraw bad ia ka jingdonkam ka 
jingduwai. (2) Ki long ki Balang kiba duwai, 
namar ki don ki khmat kiba kynja mynsiem, ban 
kbmih bad ban ap kyrmen ia ka bor U Trai. 
(3) Ki long ki Balang kiba duwai, namar ki koh- 
ngub bad ki shim ba ka kam ban ialap ia ka Go- 
spel ka long ka kam iap kam im jong ki. (4) Ki 
long ki Balang kiba duwai, namar ki don ka jing- 
ngeit wat ban leh ia ki kambah. (6) Ki long ki 
Balang kiba im da ka jingduwai, namar U Myn- 
siem Bakhuid U pynpaw ia lade bad ia la ka bor. 
(7) Ki long ki Balang kiba duwai, namar kata ki 
ioh ia ka jingaiei kaba dap kyrhai jong U Blei. 
Ki don ka jingialong kawei, ki donka jingia- 

syllok kaba kynja mynsiem. Ki don ka jinglait- 
luid kaba kynja mynsiem. 

Ha kaba pynkut ia ka kot “Ka History jong 
ka Balang khristan ha ki hynriew spah snem” da 
u W. P. Hares, la thohkumne : “Ngiwallamiala 
ka jingpeit jingbishar bad jingpule ha ki hynriew 
spah snem kiba nyngkong sha kaba kut. Ka 
Balang ka don mynta kumba ka long, namar 
kata ka jingngeit kaba im bad kaba rhem kaba 
ha U Jisu Khrist. Ha baroh ki spah snem, kata 
ka jingngeit ka la ngam jylliew ha ki dkhot ka 
Balang, ban pynthymmai bor ia lade ban jop ia 
ka pyrthei sha U Trai, bad ka por kan poi ha 
kaba baroh shityllup ka pyrthei, kan dem ngon 
la ka khlieh ha khmat jong U, bad kan tip ba 
dei ma U Uba long U Trai ia baroh. 

Ka Rephormeshon (Ka jingpynthmymai 
Balang) ka kdew ba ka dei u soli uba nyngkong 
bad uba la ih bha jong ka JINGDUWAI. U 
Martin Luther, U Zwingli, U Calvin bad kiwei 
kiwei ki long ki briew jong ka jingduwai. Ki la 
kyntu ia ki khristan ban duwai, kilaaila ki 
jinghikai kumno ban duwai, bad wat ki syiem 
bad ki patsha ki duwai. La pynmih ia ka Kitab 
duwai kaba nyngkong ha ka snem 1549, ia kaba 
la khotruhka Kitab jingduwai LT Edward VI. 
Nangta la pynmih ia ka Kitab jingduwai kaba 
ar ha ka snem 1552. La ong ba ha kitei ki 
snem ki briew ki im tang da ki jingrwai bad ki 
jingduwai. Ki jingduwai jong ki la ong ba Id 
long kiba nep, kiba lah ban peiba ia ka bneng hi*- 

Te ngim donkam ban iaid jngai, ngi lah ban 
pynshisha ia ka jingdonkam ia ka Jingduwai na 
kiei kiei kiba hajan. Ha ka Keswick Conven- 
tion ha ka snem 1903 ha Bilat la iakut lang ban 
pynlong ki jingduwai da baroh ki Balang, khnang 
ban pynthymmai ia ka kam U Trai. La ong ba 
ha ri Khasi bad Jaintia ki la pynlong kaba kum- 
juh ka jingduwai, ha Laitkynsew, ha Mawphlang, 
ha Rangthong, ha Mawiang, ha Shillong bad ha 
kiwei kiwei ki jaka. ‘‘Ki duwai ba U Blei Un 
theh ia la U Mynsiem hapdeng jong ki, kumba 
ka la long ha ri Wales, katba ki dang iaduwai, 
kiwei pat ki iapyrta, Ah Trai trei hapdeng jong- 
ngi, to pynpaw ia la ka bor, ki la iaiam bad ia- 
ong, Amen/* Kumta ka Ribaibal ka la wan ha 
ri Wales bad kumjuh ha ri Khasi bad Jaintia. Ki 
Balang ki la roi bad shibun ki mynsiem ki la wad 
ia U Nongpynim Uba shisha. U Rev. J. Ceredig 
Evans u la thoh kumne, ‘ Ha ka histori jong ka 
Balang Presbyterian ha kine ki snem, lehse ym 
pat shym la don kawei ka Presbytery kaba kum 
kane kaba la pynlong ha Shillong naduh 12-14 
tarik August 1905.” Ngi baroh ngi kwah eh ban 
iohi ia kata ka Assembly kaba phylla ha Mai- 
rang, kaba la long u soh ka jingduwai minot da 
kylleng ki parabangeit ha ri lum bad ri thor, ha 
u bnai March 1906. U Rev. E. H. Williams u ong 
ba ha kito ki snem, don bun ki Hadem kiba la 
iehnoh ia ka jingdih aphin, bad ki la kylla khris- 
tan, bad don kawei ka shnong khristan kaba 
kham heh hapoh Mikir kaba la ioh shibun ki 
jingkyrkhu na U Blei. 

Mynta ngi la pynduna than ia ka jingduwai, 
namar kata ki Baiang ki tlot, ngi dei ban dang 
thymmai ban tip ia ka bor ka jingduwai ban 
pule thymmai ha ka Skul Jingduwai. Ym don 
jingeh haba ngi mon, bad lada ngi kwah ban iohi 
markhmat ia ka iingkhlain ki Baiang ha kane ka 
ri, lada ngin duwai ngin ioh ia ka bor na U 
Mynsiem Bakhuid ym na u paitiapom. Ngim 
donkam ban pynshitom jin mut ban thied buit 
na shawei pat, nalor kata kaba la don ha ka 
Ktien U Blei, bad ia kaba la hikai da U Jisu 
Khrist, bad ba la shemphang bad ioh mad da ki 
synranjong U. 

“Trai pynim ia ka kam, 

Haba Seion ka swai; 

Ki jingtlot jong ka to pyndam 
Da bor Blei ba kynsai.” 

“La ki briew to pynshai, 

Sha mynsiem ba duwai; 

Ai la kular kin pynthymmai 
Syllok bad la U Trai.” 

U C.G. Finney u ong, “Phi kwah ioh ia ka 
jingkhihim thymmai ha ka kynhun jong phi, ha 
ka Baiang jong phi, ha ka jingim jong phi? Phi 
dei ban kylla kum u ruga uba rhem, te ka jing- 
mih nangta kan long-Ka ding jong ka Ribaibal. ,, 
U Paul u ong, “Tengakyntu nyngkong eh namar 
kata, ban pynlong ki jingkyrpad, ki jingduwai, ki 
jingiasait ki jingainguh, na ka bynta ki briew 
baroh”. (2 Tim 2:1). 



70 


Kumno ngin leh haba kumta? Ngin shep- 
tieng ban minot ia kata kaba bha ? Ngin leh 
lyndet ia kata ka kabu ? Ngim kwah ban iohi 
ia ka jingroi ka Hima U Blei ? Ka long kaba 
donkam eh namar kata. 

(1) Ngi dei ban phla shai ba ngi donkam ia 
kata ka bor U Blei. Phla ia kata ha khmat jong 
ki briew, ha khmat ka Balang bad ha lade hi 
(Eph. 2:12 bad Psalm 85). 

(2) Ngi dei ban ngeit skhem ia ka bor bad 
ka jing lah jong kata ka bor Blei (2 Khro. 7 : 14;. 
Jer. 33:13; Mai. 3: 10). 

(3) Ngi dei ban sngewthuh nangno ngin ioh 
ia kata ka bor-kata ka bor ka dei ban wan na U 
Blei (Psam 62). “Lada ngin peit sha u briew ngin 
ioh ia kiei kiei kiba u briew u lah ban leh, hynrei 
lada ngin peit sha U Blei ngin ioh ia kiei kiba 
U Blei U lah ban leh.” 


(4) Ban ioh ia kata ka bor, ngi dei ban pyn- 
donkam da ka lad kaba khraw tarn bad kaba bha 
tam-KA JINGDUWAI (2 Khro. 7: 14; Psalm 
85: 6). 

(5) Ngi dei ban ai lad ia kata ka bor ba 
kan wan ha ngi. Ngim dei ban kyrngah, ngim 
dei ban pynlip ia ka, namar kane ka long ka 
jingtheh noh ia U Mynsiem Bakhuid ha ngi 
(loan. 7:38 39). 

(6) Ngi dei ban pynkynriah shisyndon ia ki 
diengpyngkiang, ki maw jynthut ia kata ka bor 
Blei, kum ka pop, ka jingbymhok bad ka jing- 
bym sngewtynnad ia ka (Amos 3:3). 

(7) Khadduh eh ngin sa ioh ban lehkmen 
ha bor U Blei, ha ka jingpyni U Blei, ha ka 
burom U Blei, ha ka jingsuk U Blei, ka jing- 
itynnad bad ka jingroi ka kam U Blei. 

Kumta, pynim thymmai ia ki jingiaseng du- 
wai, pynrhem, pynbun, pynslem ia ki jingiaseng 
duwai, bad duwai khlem da pud Ngi dei ban 
duwai, duwai, dflwai. 

“Lapbah jingkyrkhu, 

Lapbah jingkyrkhu to ai, 

Jingjaw jingisnei la ju mad ; 

Te i'u lapbah ngi kyrpad.*’ 


LA KUT. 

